open-index/open-wikipedia-markdown huggingface dataset:
ଅନଙ୍ଗ ଉଦୟ ସିଂହ ଦେଓ

**ଅନଙ୍ଗ ଉଦୟ ସିଂହ ଦେଓ** ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ରାଜେନ୍ଦ୍ର ନାରାୟଣ ସିଂହଦେଓଙ୍କ ପୁତ୍ର । ପାଟଣାଗଡ଼ ରାଜବଂଶର ଉତ୍ତରାଧିକାରୀ ଭାବେ ଅନଙ୍ଗ ଉଦୟ ଲୋଇସିଙ୍ଗା ନିର୍ବାଚନ ମଣ୍ଡଳୀରୁ ସ୍ୱତନ୍ତ୍ରଦଳ ଟିକେଟରେ ୧୯୭୪ ମସିହାରେ ବିଧାନ ସଭାକୁ ନିର୍ବାଚିତ ହୋଇ ନନ୍ଦିନୀ ଶତପଥୀଙ୍କ ନେତୃତ୍ୱାଧୀନ ମନ୍ତ୍ରୀମଣ୍ଡଳରେ ଜଙ୍ଗଲ, ମତ୍ସ୍ୟ ଓ ପଶୁସମ୍ପଦ ରାଷ୍ଟ୍ରମନ୍ତ୍ରୀ ଭାବେ ଯୋଗ ଦେଇଥିଲେ ।
୧୯୭୭ରୁ ୧୯୯୦ ପର୍ଯ୍ୟନ୍ତ ସେ ବାହରେ ରହିବା ପରେ ୧୯୯୦ରୁ ୨୦୦୦ ପର୍ଯ୍ୟନ୍ତ ସେ ବଲାଙ୍ଗୀର ଆସନରୁ ଜନତାଦଳ ଟିକେଟରେ ରାଜ୍ୟ ବିଧାନ ସଭାକୁ ପ୍ରତିନିଧିତ୍ୱ କରିଥିଲେ । ବିଜୁ ପଟ୍ଟନାୟକଙ୍କ ନେତୃତ୍ୱରେ ଗଠିତ ସରକାରରେ ସେ ପର୍ଯ୍ୟଟନ, କ୍ରୀଡ଼ା ଓ ଯୁବବ୍ୟାପାର ମନ୍ତ୍ରୀ ହୋଇଥିଲେ ୤ ୨୦୦୦ ମସିହାରେ ଜନତା ଦଳ ବିଜଦରେ ରୂପାନ୍ତରିତ ହେବାପରେ ସେ ଦଳୀୟ ଟିକେଟରେ ବଲାଙ୍ଗୀର ଆସନରୁ ବିଧାନ ସଭାରେ ପ୍ରତିନିଧିତ୍ୱ କରିଆସୁଛନ୍ତି । ନବୀନ ପଟ୍ଟନାୟକଙ୍କ ନେତୃତ୍ୱରେ ଗଠିତ ସରକାରରେ ଅନଙ୍ଗ ଉଦୟ ଶକ୍ତି, ଇସ୍ପାତ ଓ ଖଣି, ପୂର୍ତ୍ତ, ଗୃହନିର୍ମାଣ, ଯୋଜନା ଓ ସମନ୍ୱୟ ଓ ଅବକାରୀ ଭଳି ଦାୟିତ୍ୱ ତୁଲାଇଛନ୍ତି ।

## ଆଧାର 
## ବାହାର ଆଧାର
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ବିଧାନ ସଭା ସଭ୍ୟ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ବିଜୁ ଜନତା ଦଳ ରାଜନେତା
ଆଣ୍ଡ୍ରଏଡ଼

**ଆଣ୍ଡ୍ରଏଡ** ଅଥବା ଆନ୍ଦ୍ରଏଡ (IPA:/ˈændrɔɪd/)ଲିନକ୍ସ ଉପରେ ଆଧାରିତ ଏକ ମୋବାଇଲ ସଫ୍ଟୱେର । ଏହାକୁ ମୂଖ୍ୟତଃ ସ୍ମାର୍ଟଫୋନ ଏବଂ ଟାବଲେଟ କମ୍ପ୍ୟୁଟର ଇତ୍ୟାଦିକୁ ସଂଚାଳନ କରିବାରେ ଉପଯୋଗ କରାଯାଇଥାଏ । ଏହାର ବିକାଶ ମୂଳରୁପରେ ୨୦୦୫ ମସିହାରେ ଗୁଗୁଲ କରିଥିଲା ଏବଂ ତା ପରେ ୨୦୦୭ରେ ଓପନ ହାଣ୍ଡସେଟ ଆଲାଏନ୍ସ ଏହାକୁ ଆଗକୁ ବଢାଇଥିଲା ।

## ଇତିହାସ 
thumb|ଆଧୁନିକ ଆଣ୍ଡ୍ରଏଡ
ଯୁକ୍ତରାଷ୍ଟ୍ର ଆମେରିକାର କାଲିଫର୍ଣ୍ଣିଆରେ ଥିବା ପାଲୋ ଅଲ୍ଟୋଠାରେ ଆଣ୍ଡ୍ରଏଡ, Inc.ର ଉତ୍ପତ୍ତି ହେଇଥିଲା ।
ଏହା ପ୍ରଥମେ 1.3 ସଂସ୍କରଣରେ ବାହାରିଥିଲା ଜାହାକି ଲୋକଙ୍କ ମନକୁ ପସନ୍ଦ ଆସିଥିଲା । ପରେ ଏହାର ବିଭିନ୍ନ ସଂସ୍କରଣ ବାହାରିଲା ।
* ** ୨.୨ ଫ୍ରୋୟୋ **
* ** ୨.୩ ଜିଙ୍ଗରବ୍ରେଡ **
* **୩.୦ ହନିକମ୍ବ**
* **୩.୧ ହନିକମ୍ବ**, 
* **୩.୨ହନିକମ୍ବ**,
* **୪.୦ ଆଇସ କ୍ରିମ-ସାଣ୍ଡବିଚ**,
*୪.୧ ଜେଲିବିନ୍
*୪.୪ କିଟ୍ କାଟ୍ 
*୫.୦ ଲଲିପପ୍
*୬.୦ ମାର୍ଶମେଲୋ
*୭.୦ ନୋଘଟ
*୮.୦ ଓରିଓ

## ବିଶେଷତ୍ୱ 
* ହ୍ୟାଣ୍ଡସଟ ଲେ-ଆଉଟ
* କନେକଟିଭିଟି
* ମେସେଜ
* ଏକରୁ ଅଧିକ ଭାଷା
* ୱେବ ବ୍ରାଉଜର
* ଜାଭା ସ୍କ୍ରିପ୍ଟ
* ମିଡିଆ ସପୋର୍ଟ
* ଷ୍ଟ୍ରିମିଙ୍ଗ ମେଡ଼ିଆ ସପୋର୍ଟ
* ମଲ୍ଟି ଟଚ
* ବ୍ଲୁ-ଟୁଥ
* ଭିଡିଓ କଲିଙ୍ଗ
* ମଲ୍ଟି-ଟାସ୍କିଙ୍ଗ
* ଟେଥରିଙ୍ଗ
* ସ୍କ୍ରିନ କ୍ୟାପଚର
* ଏକ୍ସଟ୍ରନାଲ ମେମୋରି ଷ୍ଟୋରେଜ

## ଆଧାର 
ଶ୍ରେଣୀ:ମୋବାଇଲ ଫୋନ
ମେଥି ଶାଗ ପରଟା

** ମେଥି ଶାଗ ପରଟା ** ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ । 
## ଉପାଦାନ 
* ଅଟା– ୫୦୦ ଗ୍ରାମ
* ମେଥିଶାଗ – ୫୦୦ ଗ୍ରାମ
* ତେଲ - ଆବଶ୍ୟକତା ଅନୁସାରେ
* ଲୁଣ - ଆବଶ୍ୟକତା ଅନୁସାରେ
## ତିଆରି ପ୍ରଣାଳୀ 
ମେଥି ଶଗକୁ ଭଲକରି ବାଛି ଡାଙ୍ଗରୁ ପତ୍ରକୁ ଅଲଗା କରି ରଖନ୍ତୁ। ଶାଗକୁ ଭଲକରି ପାଣିରେ ଧୋଇ ଗୁଣ୍ଡ ଗୁଣ୍ଡ କରି କାଟି ଦିଅନ୍ତୁ। ତାକୁ ଅଟା ସହିତ ମିଶାଇ ଆବଶ୍ୟକ ଅନୁସାରେ ଲୁଣ ଓ ପଣି ଦେଇ ଚକଟନ୍ତୁ। ପାଖାପାଖି ୧୫ ମିନିଟ ଘୋଡାଇ ରଖି ଦିଅନ୍ତୁ। ତା ପରେ ତାକୁ ପରଟା ଆକାରରେ ବେଲି ଗରମ ତାୱାରେ ମଧ୍ୟମ ଆଞ୍ଚରେ ସେକନ୍ତୁ। ଅଧସେକା ହେଲାପରେ ତେଲ ଦୁଇ ଚାମଚ ଦେଇ ପୁଣି ବାଦାମି ରଙ୍ଗ ହେବାଜାଏ ସେକନ୍ତୁ। 
ଏହା ସହିତ ଟମାଟୋ ସସ ବା ଟମାଟୋ ଚଟଣି ଲଗାଇ ଖାଇବାକୁ ଭଲ ଲାଗେ।
## ଆଧାର 
ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା
ରୁମାଲ

right|thumb|250px|ରୁମାଲ

## ପରିଚୟ 
**ରୁମାଲ**, ଇଂରାଜୀରେ Handkerchief (), ବା **handkercher** ବା **hanky**, ହେଉଛି ଚତୁର୍ଭୁଜାକାର ଏକ ଛୋଟ କପଡ଼ା, ଯାହାକୁ ସହଜରେ ପକେଟ ବା ପର୍ସରେ ନେଇହେବ। ଏହାର କାମ ହେଉଛି ମୁହଁ, ହାତ ବା ନାକ ପୋଛିବା।

ବେଳେ ବେଳେ ଏହା ହାକିମମାନଙ୍କ ସୁଟ୍କୁ ସଜେଇବା ପାଇଁ ପକେଟରେ ରଖାଯାଇଥାଏ। ସାତରୁ ସତୁରୀ, ନର ଅବା ନାରୀ ସମସ୍ତେ ଏହାକୁ ବ୍ୟବହାର କରିଥାନ୍ତି। thumb|ସୁଟ ପକେଟରେ ରୁମାଲ

## ପ୍ରଚଳନ 
କୁହାଯାଏ ଖ୍ରୀ.ପୂ.୨୦୦ ଆଗରୁ କିଛି ଲୋକ ରୋମରେ ରୁମାଲ ବ୍ୟବହାର କରୁଥିଲେ। ସେତେବେଳେ ଏହାର ନାମ ଥିଲା ସୁ ଡେରିୟମ୍ ଅର୍ଥାତ୍ ଝାଳ ପୋଛିବାର କପଡ଼ା। ଖଣ୍ଡ ଯୁଦ୍ଧରେ ଏହାକୁ ବିଜୟ ବା ପରାଜୟର ସଙ୍କେତ ସଦୃଶ ମଧ୍ୟ ପତାକା ପରି ହଲା ଯାଉଥିଲା। ସେତେବେଳେ ଏହାର ଦାମ ବହୁତ ଅଧିକ ଥିଲା।

ଭାରତୀୟମାନେ ସିଲେଇ ହୋଇନଥିବା ଲୁଗାପଟା (ଯଥା ଧୋତି ଚାଦର ଅଥବା ଶାଢ଼ୀ) ଆଦି ବ୍ୟବହାର କରୁଥିବାରୁ ରୁମାଲର ବ୍ୟବହାର ପୁରାତନ ଭାରତରେ ନଥିଲା।

କେତେକଙ୍କ ମତରେ ଇଂରେଜ ଶାସକ ରିଚାର୍ଡ ଦ୍ୱିତୀୟ ହେଉଛନ୍ତି ରୁମାଲର ଆବିଷ୍କାରକ। ରିଚାର୍ଡ ଫ୍ରାନ୍ସରେ ଜନ୍ମଗ୍ରହଣ କରିଥିଲେ ଓ ଫ୍ରାନ୍ସର ରାଜକୁମାରୀଙ୍କୁ ବିବାହ କରିଥିଲେ। ବିବାହ ସମୟରେ ରାଜ ପରିବାର ତରଫରୁ ଝାଳ ପୋଛିବାପାଇଁ ତଉଲିଆ ପରି ଏକ ବସ୍ତ୍ର ଉପହାର ସ୍ୱରୂପ ତାଙ୍କୁ ମିଳିଥିଲା। ଏ ଗୁଡ଼ିକ ଖୁବ୍ ଓଜନିଆଥିଲା। ରାଜା ରିଚାର୍ଡ ଏହାକୁ ଛୋଟ ଛୋଟ କରି କଟାଇ ଝାଳ ପୋଛିବା ପାଇଁ ବ୍ୟବହାର କଲେ ଓ ସେଇ ଦିନଠାରୁ ଆରମ୍ଭ ହେଲା ରୁମାଲର ପ୍ରଚଳନ।

## ବ୍ୟବହାର 
* ପରବର୍ତ୍ତୀ କାଳରେ ରୁମାଲର ପ୍ରଚଳନ ଏତେ ଅଧିକ ହେଲା ଯେ, କେତେକ ସ୍କୁଲରେ ଏହାକୁ ବେକରେ ବାନ୍ଧିବାର ନିୟମ ରହିଛି। 
* ମହିଳାମାନେ ସେମାନଙ୍କର ନିଜ ପୋଷାକ ସହିତ ସମରଙ୍ଗର ରୁମାଲଟିକୁ ସର୍ବଦା ନିଜ ମୁଣି (ପର୍ସ)ରେ ରଖିଥାନ୍ତି। 
* କେହି କେହି ମୁଣ୍ଡ ବିନ୍ଧିଲେ ରୁମାଲ ବାନ୍ଧନ୍ତି ତ କେହି କେହି ରୁମାଲ ବାନ୍ଧି ଫେସନ କରନ୍ତି।
* ସର୍ଦ୍ଦିକାଶ ହେଲେ ସିଙ୍ଘାଣି ପୋଛିବାକୁ ରୁମାଲ କାମରେ ଆସେ, କେହି କେହି ଏଥିରେ ଇଉକାଲିପଟାସ ତେଲ ପରି କିଛି ଔଷଧୀୟ ତୈଳ ଲଗାଇ ଶୁଙ୍ଘିଥାନ୍ତି।
* ଖାଦ୍ୟ ନେବା ଆଣିବା କଲା ବେଳେ ରୁମାଲକୁ ଘୋଡ଼ାଇ ନେଇଥାନ୍ତି। ମୋଗଲ କାଳରେ ଖାଦ୍ୟଦ୍ରବ୍ୟରେ ସଜା ଥାଳିକୁ ସୁନ୍ଦର କରିବାପାଇଁ ରଙ୍ଗ ବେରଙ୍ଗର କୁଟୀ କାମ କରା ହେଇଥିବା ରୁମାଲରେ ଘୋଡ଼ା ଯାଉଥିଲା। 
* ଉପହାର ସଦୃଶ।
# ୧୭୦୦ ଶତାବ୍ଦୀରେ ଝିଅମାନେ ସୁନ୍ଦର ସୁନ୍ଦର ରୁମାଲ ତିଆରି କରି ନିଜ ପ୍ରେମୀମାନଙ୍କୁ ଉପହାର ଦେବାର ପ୍ରଥା ଆରମ୍ଭ ହେଲା। ସେତେବେଳେ ଏହାକୁ ପ୍ରେମର ପ୍ରତୀକ ରୂପେ ଗ୍ରହଣ କରା ଯାଉଥିଲା। ଆଜି ମଧ୍ୟ ଏହି ପ୍ରଥା ଜୀବିତ। 
# କେହି କେହି ରୁମାଲକୁ ଉପହାର ଦେବା ଅଶୁଭ ବୋଲି ମନେ କରିଥାନ୍ତି। ସେମାନଙ୍କ ମତରେ ରୁମାଲ ଉପହାର ଦେଲେ ସୁସମ୍ପର୍କ ହଠାତ ଶତ୍ରୁତାରେ ପରିଣତ ହୋଇଯାଏ। ସେଥିପାଇଁ ଝିଅମାନେ ଯାହାକୁ ରୁମାଲ ଦିଅନ୍ତି, ତା’ ବାବଦରେ କିଛି ପଇସା ରଖନ୍ତି। 
* ଯିଏ ସିଲେଇ ଶିଖିବାକୁ ଯାଏ, ସେ ତା’ର ପ୍ରଥମ କାମ ଆରମ୍ଭ କରେ ରୁମାଲ ତିଆରିରୁ।
* କାହା କଥାକୁ ମନେ ରଖିବାପାଇଁ ‘‘ରୁମାଲରେ ଗଣ୍ଠି ପକାଇ ରଖ’’ ବୋଲି ମଧ୍ୟ କୁହାଯାଏ।

## ଆଧାର 
## ବାହାର ଆଧାର 
* ପ୍ରଜାତନ୍ତ୍ର ସାପ୍ତାହିକୀ - ୨୭ ଜାନୁଆରୀରୁ ୨ ଫେବ୍ରୁଆରୀ ୨୦୦୨।
## ଆହୁରି ପଢ଼ନ୍ତୁ 
* Basic to advanced pocket square folds 
* How to fold a pocket square 
* Elementary rules on how to wear a pocket square 
* One of the few USA manufacturer of handkerchiefs and bandannas 

ଶ୍ରେଣୀ:ଚଳଣି
ଖଜୁରୀତାଡ଼ି

**ଖଜୁରୀତାଡ଼ି** ଓଡ଼ିଶାର ବିଭିନ୍ନ ଅଞ୍ଚଳରେ ବ୍ୟବହାର କରାଯାଉ ଥିବା ଏକ ପ୍ରକାର ପାନୀୟ । ଏହାକୁ ଖଜୁରୀରସ ମଧ୍ୟ କୁହାଯାଏ । ଏହା ପେଟ ଥଣ୍ଡା ରଖିବା ସହ ଶରୀରରେ ରୋଗପ୍ରତିରୋଧକ ଶକ୍ତି ବଢ଼େଇ ଥାଏ ।

## ପ୍ରସ୍ତୁତି ପ୍ରଣାଳୀ 
ଖଜୁରୀ ଗଛର କାଣ୍ଡରେ ଗୋଟେ ଗାତ କରାଯାଏ । ସେଠି ମାଠିଆଟେ ଲଗାଯାଏ । ସାରା ରାତି ତାକୁ ସେମିତି ବାନ୍ଧି ରଖାଯାଏ । ରାତିଯାକ ତା ମଧ୍ୟରେ ରସ ସଂଗ୍ରହିତ ହୁଏ ,ସୂର୍ଯ୍ୟ ଉଦୟ ପୂର୍ବରୁ ତାକୁ କାଢି ଆଣିଲେ ତାହା ରସ କୁହାଯାଏ । ଏହା ସ୍ୱାସ୍ଥ୍ୟପ୍ରଦ ହୋଇଥାଏ । କିଛି ସମୟ ଖରାରେ ରହିଲେ ତାକୁ ତାଡ଼ି ବୋଲି କୁହା ଯାଏ ଓ ଏହାକୁ ମାଦକ ପାନୀୟ ଭାବରେ ବ୍ୟବହାର କରାଯାଏ । ଅଧିକ ସମୟ ଖରାରେ ରଖିଲେ ଏହାର, ନିଶା ଆହୁରି ବଢ଼ି ଯାଏ ।

## ଆଧାର
ଶ୍ରେଣୀ:ପାନୀୟ
ଆସନ ତାଲିକା

ତଳେ କେତୋଟି ଆସନର ତାଲିକା ଦିଆ ଯାଇଛି। ବିଭିନ୍ନ ସମ୍ପ୍ରଦାୟ ଓ ଯୋଗଗୁରୁଙ୍କ ହିସାବରେ ଏଠାରେ ପ୍ରଦତ୍ତ ଆସନ ଗୁଡ଼ିକର ଅଲଗା ନାମ ରହିପାରେ। 

## ସଂସ୍କୃତ ଶବ୍ଦର ଅର୍ଥ 
## ଆଧାର 
* Hatha Yoga Pradipika by Swami Svatmarama
* The Complete Illustrated Book of Yoga by Swami Vishnu-devananda
* Devereux, G. (1998) Dynamic yoga: The ultimate workout that chills your mind as it charges your body (Thorsons, London)
* Farhi, D. (2000) Yoga mind, body and spirit: A return to wholeness (New leaf: New Zealand)
* Hewitt, J. (1977) The Complete Yoga Book (Rider, London)
* B. K. S. Iyengar|Iyengar, B.K.S (2000) Light on Yoga (Thorsons, London)
* B. K. S. Iyengar|Iyengar, B.K.S (2001) Yoga: The path to holistic health (Dorling Kindersley, London)
* Mira, S. and Methta, S. (1990) Yoga: The Iyengar Way (Dorling Kindersley, London)
* Sivananda Yoga Vedanta Centre (1996) Yoga, Mind and Body (DK, London)
* Sturgess, S. (1997) The Yoga Book (Element)
* Swami Muktibodhananda (1993) Hatha Yoga Pradipika (Yoga Publications Trust, Munger, Bihar, India)
* Swami Satyananda Saraswati (1996) Asana, Pranayama, Mudra, Bandha (Yoga Publications Trust, India)
* Swenson, D. (1999) Ashtanga yoga: The Practice Manual (Ashtanga yoga production, Houston)
* Moksharth Yoga yogi dr. Jitender www.yoga1.at

## External links 
* Waka Yogi yoga videos

ଶ୍ରେଣୀ:ତାଲିକା
ଗୁଡ଼ାଖୁ

**ଗୁଡ଼ାଖୁ** ଏକ ତମାଖୁ ଜାତୀୟ ଗାଢ଼ ମାଦକ ଦାନ୍ତଘଷା ଦ୍ରବ୍ୟ l ଏହାକୁ ଆଙ୍ଗୁଠି ସାହାଯ୍ୟରେ ଦାନ୍ତ ଓ ମାଢ଼ିରେ ଘଷା ଯାଏ l ଧୂଆଁପତ୍ର ବା ଦୋକ୍ତା, ଗୁଡ଼ଚିଟା (ମୋଲାସେସ) ବା ପାଣିଆଗୁଡ଼, ନାଲି ମାଟି, ଚୁନ ଓ କିଛି ପରିମାଣରେ ପାଣି ଓ ଅତର ମିଶାଇ ଏହା ତିଆରି କରାଯାଇଥାଏ । ଏହାର ଉତ୍ପତି ଓଡ଼ିଶାରେ ହୋଇଥିଲା l
ଏହା ଓଡ଼ିଶା ଏବଂ ଏହାର ପଡ଼ୋଶୀ ରାଜ୍ୟମାନଙ୍କରେ ବହୁଳ ଭାବରେ ବ୍ୟବହାର କରାଯାଏ l ଗୁଡ଼ାଖୁ ଅଧିକ ବ୍ୟବହାର କଲେ, ମୁଖଗହ୍ୱର କର୍କଟ ହେବାର ସମ୍ଭାବନା ରହିଥାଏ l

## ଉପାଦାନ 
* ପାଣିଆ ଗୁଡ଼ (୩୫%)
* ନାଲି ମାଟି (୨୮%)
* ଜଳ (୨୦%)
* ତମାଖୁ (୧୦%)
* ଚୁନ (୭%)

## କୁପ୍ରଭାବ 
ଗୁଡ଼ାଖୁକୁ ଏକ ସୁବାସ ଦେବା ପାଇଁ, ଏଥିରେ ନିଶାକାରକ ରାସାୟନିକ କ୍ଲୋରୋଫର୍ମ ବ୍ୟବହାର କରାଯାଉଛି, ଯାହା ଶରୀର ପାଇଁ ବହୁତ କ୍ଷତିକାରକ ଅଟେ ।

## ତିଆରି 
ତମାଖୁ, ପାଣିଆ ଗୁଡ଼, ଚୁନ, ନାଲି ମାଟି ଏବଂ ଜଳକୁ ଭଲ ଭାବରେ ଚକଟା ଯାଇ ଗୁଡ଼ାଖୁ ପ୍ରସ୍ତୁତ କରାଯାଏ |

## ଆଧାର 
ଶ୍ରେଣୀ:ତମାଖୁ
ଓଡ଼ିଆ ରାମାୟଣ

**ଓଡ଼ିଆ ରାମାୟଣ** ଓଡ଼ିଆ ସାହିତ୍ୟର ଏକ ମହାକାବ୍ୟ l ପଞ୍ଚସଖାଙ୍କ ଜ୍ୟେଷ୍ଠକବି ବଳରାମ ଦାସ ଓଡ଼ିଆ ରାମାୟଣର ରଚୟିତା ଭାବରେ ସର୍ବ ପ୍ରଥମେ ପରିଚିତ ହେଇଛନ୍ତି l ଏହାକୁ *ଜଗମୋହନ ରାମାୟଣ* ମଧ୍ୟ କୁହାଯାଏ l ଏହା ଦାଣ୍ଡିବୃତ୍ତରେ ଲେଖାହେଇଥିବାରୁ ଲୋକମୂଖରେ *ଦାଣ୍ଡି ରାମାୟଣ* ମଧ୍ୟ କୁହାଯାଏ l

ଓଡ଼ିଆ ରାମାୟଣ ସଂସ୍କୃତ ରାମାୟଣର ଅନୁବାଦ ନୁହେଁ l କବି ବଳରାମ ଆପଣାର ସମ୍ପୂର୍ଣ୍ଣ କବିତ୍ୱପ୍ରତିଭା ଖଟାଇ ରାମକଥାର ଏକ ଅଭିନବ ରଚନା କରିଛନ୍ତି l ବଳରାମ ଦାସ ମୂଳ ବାଲ୍ମିକୀ ରାମାୟଣକୁ ମୋଟେ ଅଧ୍ୟୟନ ନକରି କେବଳ ରାମାୟଣର ବିଭିନ୍ନ କଥାବର୍ଣ୍ଣନାକୁ ପଣ୍ଡିତମାନଙ୍କ ମୂଖରୁ ଯେଉଁଠି ଯେପରି ଭାବରେ ଶୁଣିଛନ୍ତି,ତାହାକୁ ଆଧାର କରି ଓଡ଼ିଆ ରାମାୟଣ ଲେଖିବାକୁ ପ୍ରବୃତ୍ତ ହୋଇଛନ୍ତି l

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ କାବ୍ୟ
ବାଗ୍ରା ଜଳପ୍ରପାତ

**ବାଗ୍ରା ଜଳପ୍ରପାତ**, କୋରାପୁଟ ଜିଲ୍ଲାରେ ଅବସ୍ଥିତ ଏକ କ୍ଷୁଦ୍ର ଜଳପ୍ରପାତ । କୋଲାବ ନଦୀ ଉପରେ ଏକ କ୍ଷୁଦ୍ର ଜଳ ପ୍ରପାତ। ଏହା ଏକ ପର୍ଯ୍ୟଟନ ସ୍ଥାନ ।
ଏହି ସ୍ଥାନରେ ପୂର୍ବରୁ ବାଘମାନଙ୍କ ବସତି ଥିବାରୁ ଆଦିବାସୀ ଭାଷାରେ ଏହା ବାଗ୍ରା ନାମରେ ନାମିତ ହୋଇଛି ।

## ଅବସ୍ଥିତି
କୋରାପୁଟଠାରୁ ଏହାର ଦୂରତା ୨୫ କିଲୋ ମିଟର। କୋରାପୁଟଠାରୁ ଘାଟଘୁମର କୋଲାବ ବନ୍ଧ ଯିବା ରାସ୍ତାରେ ୩ କି.ମି. ପରେ ଧଉଡ଼ା ପଦର ଛକରୁ ସିଧାରାସ୍ତାରେ ଗଲେ ଏହା ପଡ଼େ। ଯିବା ଆସିବା କରିବାପାଇଁ କୋରାପୁଟଠାରୁ ଯାନବାହନର ସୁବିଧା ରହିଛି। 

## ଆଧାର 
## ଅଧିକ ତଥ୍ୟ
* ଉତ୍କଳ ପ୍ରସଂଗ ସେପ୍ଟେମ୍ବର ୨୦୧୦

ଶ୍ରେଣୀ:କୋରାପୁଟ ଜିଲ୍ଲା
ଶ୍ରେଣୀ:ଓଡ଼ିଶାରେ ଥିବା ଜଳପ୍ରପାତ
ଗୁଲମୀ

## ଅବସ୍ଥିତି
କୋରାପୁଟଠାରୁ ଏହାର ଦୂରତା ୧୦୦ କିଲୋ ମିଟର ଓ କୋଟପାଡ଼ଠାରୁ ୩୦ କିଲୋମିଟର। ଏହା କୋଟପାଡ଼ ବ୍ଲକର ଛର୍ତଲା ପଞ୍ଚାୟତ ନିକଟରେ ଅବସ୍ଥିତ। 
## ବିଶେଷତା 
ଏକ କ୍ଷୁଦ୍ର ଜଳ ପ୍ରପାତ।
## ଆକର୍ଷଣ 
ପ୍ରାକୃତିକ ଶୋଭାରେ ଭରପୁର, ବଣଭୋଜି ପାଇଁ ଏକ ଉପଯୁକ୍ତ ସ୍ଥାନ। ଏହା ବିପଦ ସଙ୍କୁଳ ହୋଇଥିବାରୁ ମାର୍ଗଦର୍ଶକଙ୍କ ସାହାଯ୍ୟ ନେବା ଜରୁରୀ।
## ଯୋଗାଯୋଗ 
ଯିବା ଆସିବା କରିବାପାଇଁ କୋରାପୁଟଠାରୁ ଯାନବାହନର ସୁବିଧା ରହିଛି। 
## ଆଧାର 
* ଉତ୍କଳ ପ୍ରସଂଗ ସେପ୍ଟେମ୍ବର ୨୦୧୦

ଶ୍ରେଣୀ:କୋରାପୁଟ ଜିଲ୍ଲା
ଶ୍ରେଣୀ:କୋରାପୁଟ ଜିଲ୍ଲାର ଗାଆଁ ଓ ସହର
କନ୍ୟାକୁମାରୀ

ଭାରତର ଦକ୍ଷିଣଭାଗରେ ଥିବା ତାମିଲନାଡୁ ରାଜ୍ୟରେ କନ୍ୟାକୁମାରୀ ଅବସ୍ଥିତ l ବିଷେଶକରି ସୂର୍ଯ୍ୟୋଦୟ ଓ ସୂର୍ଯ୍ୟାସ୍ଥର ମନୋରମ ଦୂଶ୍ୟପାଇଁ ଏହି ସ୍ଥାନଟି ବେଶ ଲୋକପ୍ରିୟ l ତା ଛଡା କନ୍ୟାକୁମାରୀ ଠାରେହିଁ ବଙ୍ଗୋପସାଗର, ଭାରତ ମହାସାଗର ଓ ଆରବ ସାଗର ଏକତ୍ର ହୋଇଥିବାରୁ ଏଠାକାର ପରିବେଶ ବେଶ ଆକର୍ଷଣୀୟ l 

କେପ କାମୋରିନ ତାମିଳାକମର ଦକ୍ଷିଣଭାଗ ଥିଲା । 

thumb|ସୂର୍ଯ୍ୟୋଦୟ ସମୟର ଦୂଶ୍ୟ

## ପର୍ଯ୍ୟଟନସ୍ଥଳ 
* **କନ୍ୟାକୁମାରୀ ମନ୍ଦିର **: ସମୁଦ୍ରକୂଳରେ ଥିବା କୁମାରୀ ଅମାନ୍ ମନ୍ଦିର ହେଉଛି କନ୍ୟାକୁମାରୀର ସବୁଠାରୁ ଆକର୍ଷଣୀୟ ପର୍ଯ୍ୟଟନସ୍ଥଳୀ l ଏଠାରେ ପୂଜାପାଇଥାନ୍ତି କନ୍ୟାକୁମାରୀ ଦେବୀ l

*thumb|**ଥିରୁଭାଲୁଭାର୍ ଷ୍ଟାଚ୍ୟୁ****ଥିରୁଭାଲୁଭାର୍ ଷ୍ଟାଚ୍ୟୁ **: କନ୍ୟାକୁମାରୀର ଅନ୍ୟତମ ଲୋକପ୍ରିୟ ପର୍ଯ୍ୟଟନସ୍ଥଳୀ ହେଉଛି ଥିରୁଭାଲୁଭାର୍ ଷ୍ଟାଚ୍ୟୁ l ଉକ୍ତ ଷ୍ଟାଚ୍ୟୁର ଉଚତା ହେଉଚି ୧୩୩ ଫୁଟ ଏବଂ ଓଜନ ପ୍ରାୟ ୭୦୦୦ ଟନରୁ ଅଧିକ ହେବ l କୁହାଯାଏ ଏହାକୁ ନିର୍ମାଣ ପାଇଁ ୫୦୦ରୁ ଅଧିକ ଶ୍ରମିକ ଲାଗିଥିଲେ l ସମୁଦ୍ରର ନିଳରାଶି ଭିତରେ ଥିବା ଏହି ଷ୍ଟାଚ୍ୟୁର ସୌନ୍ଦର୍ଯ୍ୟ ବେଶ ମନଲୋଭା l

* **ପଦ୍ମନାଭପୁରମ୍ ପ୍ରାସାଦ **: ବିଶ୍ୱରେଥିବା ଦଶଟି ପ୍ରମୁଖ ପ୍ରାସାଦ ମଧ୍ୟରୁ ପଦ୍ମନାଭପୁରମ୍ ପ୍ରାସାଦ ହେଉଛି ଅନ୍ୟତମ l ତେବେ ସବୁଠାରୁ ଆଶ୍ଚର୍ଯ୍ୟର କଥା ହେଉଛି ଏହି ପ୍ରାସାଦଟିର ନିର୍ମାଣ ସମ୍ପୂର୍ଣ୍ଣଭାବେ କାଠରେ ହୋଇଛି l

* ଏହାଛଡା କନ୍ୟାକୁମାରୀର ଥିରୁପାରାସ୍ପୁ, କୋଟାଲାମ୍ ଆଦି ଜଳପ୍ରପାଦ,ସୂବ୍ରମଣ୍ୟମ ମନ୍ଦିର,ଭାଟ୍ଟାକୋଟାଇ ଦୁର୍ଗା ବେଶ ଆକର୍ଷଣୀୟ l
thumb|କନ୍ୟାକୁମାରୀ ସମୁଦ୍ରକୂଳ

## ଆଧାର 
## ଅଧିକ ତଥ୍ୟ 
* Kanyakumari District Government Portal 
* Kanyakumari News Portal 
* Kanyakumari-info.com Everything about kanyakumari 
*
ଆତିଫ ଅସଲାମ

**ଆତିଫ ଅସଲାମ** ()ଙ୍କ ଜନ୍ମ ୧୨ ମାର୍ଚ୍ଚ ୧୯୮୩ରେ ପାକିସ୍ତାନର ବାଜିରାବଦଠାରେ ହୋଇଥିଲା। ସେ ଜଣେ ପାକିସ୍ତାନି ପପ ଗାୟକ ଓ ଅଭିନେତା । ସେ ପାକିସ୍ତାନ ସରକାରଙ୍କଦ୍ୱାରା ତମଘା-ଏ-ଇମତିୟାଜ ପୁରସ୍କାରରେ ପୁରସ୍କୃତ ହୋଇଛନ୍ତି। ଆତିଫ୍ ଆସଲାମ କମ୍ପ୍ୟୁଟର ବିଜ୍ଞାନ ବିଷୟରେ ପଞ୍ଜାବ ଇନଷ୍ଟିଚ୍ୟୁଟ ଅଫ କମ୍ପ୍ୟୁଟର ସାଇନ୍ସଠାରୁ ସ୍ନାତକ ପ୍ରାପ୍ତ କରିଛନ୍ତି।
## ବଲିଉଡ 
ଆତିଫ ବଲିଉଡରେ ଅନେକ ଗୀତ ଗାଇଛନ୍ତି । ପ୍ରଚ୍ଛଦପଟ୍ଟ ଗାୟକ ହିସାବରେ ଭାରତୀୟ ସିନେମା ଜଗତରେ ଗାଇଥିବା ତାଙ୍କର କିଛି ଉଲ୍ଲେଖନୀୟ ଗୀତଗୁଡିକ ହେଲା "ପେହେଲି ନଜର ମେ"(ଚଳଚ୍ଚିତ୍ର: ରେସ୍) , "ତେରେ ବିନ"(ଚଳଚ୍ଚିତ୍ର: ବସ ଏକ ପଲ) , "ବାଖୁଦା ତୁମ ହି ହୋ"(ଚଳଚ୍ଚିତ୍ର: କିସମତ କନେକ୍ସନ), "ଲେଜା ତୁ ମୁଝେ"(ଚଳଚ୍ଚିତ୍ର: ଫାଲତୁ) ,"ତେରା ହୋନେ ଲଗା ହୁଁ" ଏବଂ "ତୁ ଜାନେ ନା"(ଚଳଚ୍ଚିତ୍ର: ଅଜବ ପ୍ରେମ କି ଗଜବ କାହାନି) , "ଓ ମେରେ ଖୁଦା" ଏବଂ "ତେରେ ଲିୟେ"(ଚଳଚ୍ଚିତ୍ର: ପ୍ରିନ୍ସ), "ପିୟା ଓରେ ପିୟା" ଏବଂ "ତୁ ହି ମୋହବତ ହେ"(ଚଳଚ୍ଚିତ୍ର: ତେରେ ନାଲ ଲଭ ହୋ ଗୟା) ଇତ୍ୟାଦି।
## ହଲିଉଡ 
ଆତିଫ ଅସଲାମ ହଲିଉଡ ଚଳଚ୍ଚିତ୍ର ଜଗତରେ ୩ଟି ଗୀତ ଗାଇଛନ୍ତି।

## ବଲିଉଡ ଏବଂ ଲଲିଉଡରେ ଗାଇଥିବା ଗୀତ 
## ବାହ୍ୟ ଆଧାର 
* Official website
* 
* ଖବରରେ ଆତିଫ ଅସଲାମ 

ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
କାଜୁ

ଲଙ୍କାଆମ୍ବ ହେଉଛି ଏକ ଦ୍ରୁମ ଜାତୀୟ ବହୁ ବୀଜପତ୍ରୀ ସପୁଷ୍ପକ ଉଦ୍ଭିଦ। ଏହାକୁ ଇଂରାଜୀରେ cashew କହିଥାନ୍ତି, ଯାହା ପର୍ତ୍ତୁଗୀଜ ନାମ cajuରୁ ଆସିଅଛି। ଏହାର ମଞ୍ଜି ଓ ଫଳ ଉଭୟ ଖିଆଯାଏ। ଏହାର କାଣ୍ଡ ବଙ୍କା ତେଢା ହୋଇଥାଏ। ହଳଦିଆ, ଲାଲ ଓ ହଳଦିଆ-ଲାଲ ମିଶା ମିଶି ଫଳର ରଙ୍ଗ ଭେଦରେ ଲଙ୍କାଆମ୍ବ ତିନି ପ୍ରକାରର। ଲଙ୍କା ଆମ୍ବ ଦେଖିବାକୁ କେତେକାଂଶରେ ନାସପାତି ପରି। 
thumb|ହଳଦିଆ ଲଙ୍କାଆମ୍ବ
ଏହାର ମଞ୍ଜି ଯାହା ଫଳର ତଳେ ରହିଥାଏ, ତାହା ଏହାର ଫଳଠାରୁ ଅଧିକ ଲୋକପ୍ରିୟ। ଏହି ମଞ୍ଜିର ଶକ୍ତ ଆବରଣ ଭିତରେଥିବା ଶସକୁହିଁ କାଜୁ କୁହାଯାଏ, ଯାହା ବଜାରରେ କିଣିବାକୁ ମିଳେ। ଏହି ଆବରଣକୁ ଗରମକଲେ ଏକ ପ୍ରକାର ତେଲ ବାହାରେ, ଯାହା ଚର୍ମରେ ଲାଗିଲେ ଘାଆ କରିଦିଏ। କିନ୍ତୁ ଏହି ତେଲର ଅନେକ ଔଷଧୀୟ ଗୁଣ ରହିଛି। କାଜୁର ଫଳ ଯାହା ମଞ୍ଜିର ଉପରେ ଥାଏ, ତାକୁ ଇଂରାଜୀରେ cashew apple କୁହାଯାଏ। ଏହାକୁ ଗାଁ ଗହଳିରେ ଲୋକମାନେ ଖାଇଥାନ୍ତି। ଲଙ୍କାଆମ୍ବର କେତଟି କିସମ ଖାଇବାକୁ ବହୁତ ମିଠା, ଆଉ କେତୋଟି ଖାଇଲେ ତଣ୍ଡି ଖର ଖର ହୁଏ। ଏହାର ରସ ଅନେକ ପ୍ରକାରର ଔଷଧୀୟ ଗୁଣଯୁକ୍ତ। ଚିନାବାଦାମ ଓ କାଠବାଦାମ ପରି ଏହାର ମଞ୍ଜି ପୌଷ୍ଟିକ କିନ୍ତୁ ସମସ୍ତଙ୍କ ଦେହରେ ଯାଏନାହିଁ। ତେବେ କାଜୁ ଚିନାବାଦାମ ଆଦିଠାରୁ ଅଧିକ ଲୋକଙ୍କ ଦେହରେ ଯାଏ। 

## ପରିଚୟ 
କାଜୁ ଗଛଟି ଚିର ହରିତ ଓ ଝଙ୍କାଳିଆ, ଯାହା ୧୦ରୁ ୧୨ ମିଟର (ପାଖାପାଖି ୩୨ ଫୁଟ) ଯାଏ ବଢ଼ିଥାଏ। ଓଡ଼ିଶାରେ ଏହା ଏକ ଅତି ପରିଚିତ ଗଛ।
## ଉତ୍ପତ୍ତି ଓ ବ୍ୟାପ୍ତି 
ଏହା ଆମେରିକାରେ ପ୍ରଥମେ ଜାତ ହୋଇଥିଲା ବୋଲି କୁହାଯାଏ। ୧୫୬୦ରୁ ୧୫୬୫ ଖ୍ରିଷ୍ଟାବ୍ଦ ଭିତରେ ପର୍ତ୍ତୁଗୀଜମାନେ ଏହାକୁ ଗୋଆ ଆଣିଥିଲେ। ଏଠୁ ଏହା ଦକ୍ଷିଣପୂର୍ବ ଏସିଆ ଓ ଆଫ୍ରିକାକୁ ବ୍ୟାପିଲା। 
ପର୍ତ୍ତୁଗୀଜମାନେ ଭାରତକୁ ଭଜାକାଜୁ ନେଇ ବେପାର କରିବାକୁ ଆସୁଥିଲେ। କାରଣ ଭାରତୀୟମାନେ କାଜୁ ଭଜାରେ ପାରଙ୍ଗମ ଥିଲେ।

## ଉତ୍ପାଦନ 
thumb|300px|right|ପୃଥିବୀରେ କାଜୁ ଉତ୍ପାଦନ
ପୃଥିବୀର ୧୦ଟି ପ୍ରମୁଖ କାଜୁ ଉତ୍ପାଦନକାରୀ ଦେଶ (FAOର ୨୦୧୦ତଥ୍ୟ ମେଟ୍ରିକ ଟନରେ) 

### ପୋଷକ ଗୁଣ 
left|thumb|180px|'ଆନାକାର୍ଡିୟମ ଅକ୍ସିଡେଣ୍ଟାଲେ', କୋହଲରଙ୍କ 'ମେଡିସିନାଲ ପ୍ଲାଣ୍ଟସ' (୧୮୮୭) ପୁସ୍ତକରୁ

right|thumb|କାଜୁ ଗଛ

## ଉପଯୋଗ 
### ଔଷଧୀୟ 
ଏହାର ଛେଲି, ପତ୍ର, ଫୁଲ, ଅଠା, ଫଳ ଓ ମଞ୍ଜିକୁ ଔଷଧ ରୂପରେ ଉପଯୋଗ କରାଯାଏ।
* ଡାଇରିଆ, ଡାଇବେଟିସ, ମୁଖଗହ୍ୱରରେ ଫୁଲା ଓ ଘାଆରେ (ଛେଲିର ଅର୍କ)
* ଦାନ୍ତବିନ୍ଧା, ମାଢ଼ି ଦରଜ, ଅଜୀର୍ଣ୍ଣରେ (ପତ୍ର)
* ପରିସ୍ରାର ପ୍ରବାହକୁ ସୁଗମ କରିବାରେ (ଫୁଲ)
* ଦେହରୁ କୃମି ଦୂର କରିବାରେ (ପୁଲ)
* ଏକ ପ୍ରଭାବଶାଳୀ କୀଟାଣୁନାଶକ ହିସାବରେ (ଅଠା)
### ଅନ୍ୟାନ୍ୟ 
thumb|ଲୁଣି କାଜୁ ଭଜା
* ଏହାର କଞ୍ଚା ବା ଶୁଖିଲା ମଞ୍ଜିକୁ ଚୋପା ଛଡ଼ାଇ ବିଭିନ୍ନ ପ୍ରକାରର ତରକାରୀରେ ବାଟି ଦିଆଯାଏ। ଚୋପାଛଡ଼ା ଶୁଖିଲାମଞ୍ଜି ଏକ ପୌଷ୍ଟିକ ଖାଦ୍ୟ। ଏହା ବିଭିନ୍ନ ପ୍ରକରର ତରକାରୀକୁ ବହଳିଆ କରିବାରେ, ବିଭିନ୍ନ ପ୍ରକାରର ମିଷ୍ଟାନ୍ନରେ, ବିଭିନ୍ନ ପ୍ରକାରର ଆଇସକ୍ରିମରେ ଏହାର ବହୁଳ ପ୍ରୟ।ଗ ହୋଇଥାଏ।
* ଲୁଣଦିଆ ଭଜାକାଜୁ ଖାଇବାକୁ ସମସ୍ତଙ୍କ ପାଟି ଟାକୁଟାକୁ ହୁଏ।
### ସାବଧାନୀ 
* ଏହାର ଶୁଖିଲା ମଞ୍ଜିର ଚୋପାରୁ ଏକ ପ୍ରକାରର ତେଲ ବାହାରେ। ବୁଝି ବିଚାରି ସାବଧାନତାର ସହିତ ଏହାର ବ୍ୟବହାର କରିବା ଉଚିତ। ଅନେକ ସ୍ଥଳରେ ଏହାର ବ୍ୟବହାର ବର୍ଜନୀୟ।
* ଏହାର କଞ୍ଚାମଞ୍ଜିର ବଟା ଗର୍ଭବତୀ ସ୍ତ୍ରୀମାନଙ୍କ ପାଇଁ ଅପକାରୀ।

## ଆଧାର 
## ବାହାର ଆଧାର 
* Handbook of Energy Crops - *Anacardium occidentale* L.

## ଆହୁରି ପଢ଼ନ୍ତୁ 
* Morton, Julia F. *Fruits of Warm Temperatures*.  http://www.hort.purdue.edu/newcrop/morton/index.html. Cashew Apple. p.&nbsp;239–240.http://www.hort.purdue.edu/newcrop/morton/cashew_apple.html
* Pillai, Rajmohan and Santha, P. *The World Cashew Industry* (Rajan Pillai Foundation, Kollam, 2008).nm,.

ଶ୍ରେଣୀ:ଜୀବଜଗତ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ଓଡ଼ିଶାର ଉଦ୍ଭିଦ
ଗାମୁଛା

thumb|ଗାମୁଛା
ଗାମୁଛା ଏକ ଛୋଟ ନିତ୍ୟ ବ୍ୟବହାର୍ଯ୍ୟ ବସ୍ତ୍ର । ଏହାର ଲମ୍ବ ସାଧାରଣତଃ ୧.୫ମିରୁ ୨.୫ମି ଭିତରେ ହୋଇଥାଏ । ଏହା ସାଧାରଣତଃ ଗେରୁଆ ରଙ୍ଗର ହୋଇଥାଏ । ଏହାକୁ ଓଡ଼ିଶା, ଆସାମ, ପଶ୍ଚିମବଙ୍ଗ ଏବଂ ବିହାରରେ ବହୁଳ ଭାବରେ ବ୍ୟବହାର କରାଯାଏ । ଆସାମରେ ଏହା ଗାମୋସା ବା ଗାମୋଛା ନାମରେ ପରିଚିତ । ଶସ୍ତା ତଥା ସୁଲଭ ହୋଇଥିବାରୁ ଏହା ଖୁବ ଲୋକପ୍ରିୟ । ହିନ୍ଦୁ ପୂଜା ପଦ୍ଧତିରେ ଗାମୁଛାର ପ୍ରମୁଖ ଭୂମିକା ରହିଛି । ପୂଜା କରିବା ସମୟରେ ମଧ୍ୟ ଏହାକୁ ପରିଧାନ କରାଯାଏ । ଗାମୁଛା ତିଆରି ପାଇଁ ଓଡ଼ିଶାର ଖୋର୍ଦ୍ଧା ଜିଲ୍ଲା ପୃଥିବୀ ପ୍ରସିଦ୍ଧ ।  ଆଜିକାଲି ଗାମୁଛା ଉପରେ ବିଭିନ୍ନ ପ୍ରୟୋଗ କରାଯାଇ ଏହାକୁ ଏକ ଫେଶନ ସାମଗ୍ରୀ ରୂପରେ ମଧ୍ୟ ବ୍ୟବହାର କରାଗଲାଣି । ଆସାମ ଗାମୋଛା ବିଶ୍ୱ ରେକର୍ଡ଼ ପ୍ରତିଷ୍ଠା କରିସାରିଲାଣି । ଅଧୁନା ହାତବୁଣା ଗାମୁଛାର ଉତ୍ପାଦନ କମିଯାଇଛି ।

## ଓଡି଼ଆ ଢଗ ଢମାଳିରେ ଗାମୁଛା 
ଗାମୁଛା, ଓଡ଼ିଶାର ଜନଜୀବନ ସହିତ ଯେପରି ଅଙ୍ଗାଙ୍ଗୀ ଭାବେ ଜଡ଼ିତ, ଓଡି଼ଆ କଥା ସାହିତ୍ୟ, ଢଗ ଢମାଳିରେ ମଧ୍ୟ ସେହିପରି ବ୍ୟବହୃତ । ସେହିପରି କେତୋଟି ଉଦାହରଣ ହେଲା :

## ଗ୍ୟାଲେରି 

File:ଖୋରଧା ଗାମୁଛା.jpg|ଖୋରଧା ଗାମୁଛା
File:Gamucha.jpeg |ବଙ୍ଗାଳୀ ଗାମୁଛା

## ଆଧାର 
## ବାହାର ଆଧାର 
* MLAs gifted CM's favourite Khurda lungi  

ଶ୍ରେଣୀ:ବସ୍ତ୍ର
ଶ୍ରେଣୀ:୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ବିଶ୍ୱ ପରିବେଶ ଦିବସ

**ବିଶ୍ୱ ପରିବେଶ ଦିବସ (ଇଂରାଜୀରେ World Environment Day)**, ସଂକ୍ଷେପରେ (**WED**) ଜୁନ ମାସ ୫ ତାରିଖ ଦିନ ପାଳନ କରାଯାଏ। ପରିବେଶପ୍ରତି ସକାରାତ୍ମକ ଜନ ଜାଗ୍ରତି ସୃଷ୍ଟି କରିବା ଏହି ଦିବସ ପାଳନର ଲକ୍ଷ୍ୟ। ଏହି ଦିବସ ପାଳନ ସଂଯୁକ୍ତ ରାଷ୍ଟ୍ରସଂଘର ପରିବେଶ କାର୍ଯ୍ୟକ୍ରମ (United Nations Environment Programme - UNEP)ର ଅନ୍ତର୍ଗତ ।  

ଏହିଦିନ ମାନବୀୟ ପରିବେଶକୁ ନେଇ ସଂଯୁକ୍ତ ରାଷ୍ଟ୍ରସଂଘର ପ୍ରଥମ ବୈଠକ (United Nations Conference on the Human Environment) ବସିଥିଲା। ଏହା ୫ରୁ ୧୬ ଜୁନ ୧୯୭୨ ଯାଏ ଚାଲିଥିଲା। ଏହା ସଂଯୁକ୍ତ ରାଷ୍ଟ୍ରସଂଘର ଆସେମ୍ବ୍ଲି (United Nations General Assembly)ଦ୍ୱାରା ୧୯୭୨ରେ ପ୍ରତିଷ୍ଠା କରାଯାଇଥିଲା। ପ୍ରଥମ ବିଶ୍ୱ ପରିବେଶ ଦିବସ ୧୯୭୩ରେ ପାଳିତ ହୋଇଥିଲା। ଏହା ପରଠାରୁ ୧୯୭୧ ମସିହାର ଜୁନ ୫ର ସପ୍ତାହକୁ ମନେ ପକାଇଏହି ଦିନଟି ବିଶ୍ୱର ବିଭିନ୍ନ ସହରରେ ପ୍ରତିବର୍ଷ ଏକ ନୂଆ ବିଷୟବସ୍ତୁକୁ ନେଇ ପାଳନ କରା ଯାଇଥାଏ। ଏହି ଦିନ ଉତ୍ତର ଗୋଲାର୍ଦ୍ଧରେ ବସନ୍ତ ଋତୁଥାଏ ଓ ଦକ୍ଷିଣ ଗୋଲାର୍ଦ୍ଧରେ ବର୍ଷା।
## ବାହାର ତଥ୍ୟ 
* Environment Day 2010 initiative of OIKOS
* UNEP, World Environment Day 
* United Nations Environment Programme (UNEP)
* World Environment Day (WED) Grassroots Facebook Campaign
* UNEP, World Environment Day – 2005 , 2006 , 2007 , 2008 , 2009 
* World Environment Day 2005 host city site 
* Chicago Botanic Garden, 2008 North American host city site 
* Previous themes of World Environment Day 
* WED, UK World Environment Day 2007 
* UNEP, Climate Change 
* UNEP/GRID Arendal Polar Programme
* UNEP Global Outlook for Ice and Snow 
* News & Events – UN Days, Weeks and Years 
## ଆଧାର 
ଶ୍ରେଣୀ:ଜୁନ ମାସର ପାଳିତ ଦିବସ
ସପ୍ତାଶ୍ଚର୍ଯ୍ୟ

thumb|276px|
୨୦୦୭ରେ ବିଶ୍ୱର ନୂତନ ସପ୍ତାଶ୍ଚର୍ଯ୍ୟ ଘୋଷଣା କରାଯାଇଥିଲା। UNESCO ଓ ବିଶ୍ୱର ଅନେକ ସଂଗଠନ ମିଶି ଏହାର ଘୋଷଣା କରିଥିଲେ। ବିଶ୍ୱର ୨୦ଟି ଆଶ୍ଚର୍ଯ୍ୟରୁ ସାତ ଟିକୁ ସପ୍ତାଶ୍ଚର୍ଯ୍ୟର ମାନ୍ୟତା ଦିଆଯାଇଥିଲା ଯେହୁଁଥିରୁ ଭାରତର ତାଜମହଲ ପ୍ରଥମ ସ୍ଥାନ ପାଇଥିଲା।
## ବିଜେତା 
ଶ୍ରେଣୀ:ବିଶ୍ୱ ଐତିହ୍ୟ
ଶ୍ରେଣୀ:ସପ୍ତାଶ୍ଚର୍ଯ୍ୟ
କଳ୍ପନା ଦାଶ

**କଳ୍ପନା ଦାଶ** (୭ ଜୁଲାଇ ୧୯୬୬ – ୨୩ ମଇ ୨୦୧୯) ଜଣେ ଓକିଲ ଓ ପର୍ବତ ଆରୋହଣକାରୀ ଥିଲେ । ସେ ପ୍ରଥମ ଓଡ଼ିଆ, ପ୍ରଥମ ଭାରତୀୟ ବେସାମରିକ ଓ ସବୁଠାରୁ ବୟସ୍କା ମହିଳା (୪୨) ଏଭରେଷ୍ଟ ଶୃଙ୍ଗ ଆରୋହଣକାରୀ । ସେ ପ୍ରଥମେ ୨୦୦୮ ମସିହା ମଇ ୨୧ ତାରିଖରେ ପ୍ରଥମଥର ଯୁକ୍ତରାଷ୍ଟ୍ର ଆମେରିକା, କାନାଡ଼ା ଓ ନେପାଳର ଅଧିବାସୀଙ୍କ ସଙ୍ଗେ ଏକ ପାଞ୍ଚଜଣିଆ ଦଳର ଅଂଶ ଭାବେ ଏଭରେଷ୍ଟ ଆରୋହଣ କରିଥିଲେ ।

ସେ ୨୦୦୪ ଓ ୨୦୦୬ ମସିହାରେ ପ୍ରଥମେ ଦୁଇଥର ଏଭରେଷ୍ଟ ଆରୋହଣ କରିବାକୁ ଚେଷ୍ଟାକରି ପାଣିପାଗ ଓ ସ୍ୱାସ୍ଥାବସ୍ଥା କାରଣରୁ ବିଫଳ ହୋଇଥିଲେ ।

ଦାଶ ଶେଷଥର ପାଇଁ ଏଭରେଷ୍ଟ ଶିଖରରେ ୨୦୧୯ ମସିହାରେ ମଇ ୨୩ ତାରିଖରେ ଆରୋହଣ କରିବାରେ ସଫଳ ହୋଇଥିଲେ ହେଁ ଫେରିବା ସମୟରେ ଅସୁସ୍ଥ ହୋଇ ଏଭରେଷ୍ଟ ବାଲକୋନି ଅଞ୍ଚଳରେ ପ୍ରାଣ ହରାଇଥିଲେ ।

## ପର୍ବତାରୋହଣ 
ପର୍ବତାରୋହଣ କରିବାର ପ୍ରେରଣା କଳ୍ପନା ନିଜ ପିତା ସ୍ୱର୍ଗତ ଗୁଣନିଧି ଦାଶଙ୍କଠାରୁ ପାଇଥିଲେ । ଢେଙ୍କାନାଳର ଆଖ ପାଖରେ ଥିବା ସମସ୍ତ ପାହଡ଼ ଚଢା ସମୟରେ କଳ୍ପନା ତାଙ୍କ ସାଙ୍ଗରେ ଥିଲେ । ସେ ହେଉଛନ୍ତି ପ୍ରଥମ ଭାରତୀୟ ମହିଳା ଯିଏ ଏଭରେଷ୍ଟର ଶିଖରକୁ ଛୁଇଁବାପାଇଁ ଆବଶ୍ୟକୀୟ ଅର୍ଥ ନିଜ ଉଦ୍ୟମରେ ଯୋଗାଡ଼ କରିଥିଲେ। ଏଭେରେଷ୍ଟ ଶିଖରରେ ପହଞ୍ଚି ପାରିଥିବା ଆଉ ସମସ୍ତ ଭାରତୀୟ ଆରୋହଣକାରୀ ହୁଏତ ସେନା ବାହିନୀ ତରଫରୁ କିମ୍ବା କୌଣସି ସଂସ୍ଥା ତରଫରୁ ପ୍ରଶିକ୍ଷଣ ଓ ଆର୍ଥିକ ପୃଷ୍ଠପୋଷକତା ପାଇଥିଲେ।

କଳ୍ପନା ତାଙ୍କର ଅଭିଯାନରେ ବାହାରିବା ଆଗରୁ ସେ ପୁରୀ ଜଗନ୍ନାଥ ମନ୍ଦିରକୁ ଠାକୁରଙ୍କ ଆଶିଷ ନେବାପାଇଁ ଯାଇଥିଲେ। ‘ପ୍ରଥମ ଓଡ଼ିଆ ଏଭରେଷ୍ଟ ଆରୋହଣକାରୀ ଜଣେ ନାରୀ କେମିତି ହୋଇ ପାରିଲେ’ ବୋଲି ଯେତେବେଳେ ତାଙ୍କୁ ପଚରାଗଲା, ସେ କହିଥିଲେ ‘ଏହା ପ୍ରଭୁ ଜଗନ୍ନାଥଙ୍କର ଇଚ୍ଛା’ । ନିଜ ସଫଳତାର ଶ୍ରେୟ ସେ ଓଡ଼ିଶାବାସୀଙ୍କୁ ଦେଇ କହିଥିଲେ, ସେମାନଙ୍କର ଶୁଭକାମନା ଯୋଗୁଁ ଏହା ସମ୍ଭବ ହୋଇ ପାରିଲା।

ତାଙ୍କର ସଫଳତା ପରେ ତାଙ୍କୁ ରାଜ୍ୟପାଳ ମାନନୀୟ ରାମେଶ୍ୱର ଠାକୁର ଓ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ରାଜ ଭବନ ଭୁବନେଶ୍ୱରରେ ସମ୍ବର୍ଦ୍ଧିତ କରାଯାଇଥିଲା। 
 
## ଅନ୍ୟାନ୍ୟ କାର୍ଯ୍ୟକ୍ରମ 
୪୨ ବର୍ଷ ବୟସରେ ଏଭେରେଷ୍ଟ ଆରୋହଣରେ ସଫଳ ହେଲାପରେ ତାଙ୍କର ଅଭିଳାଷ ଥିଲା ମାଉଣ୍ଟ ମ୍ୟାକ କିନଲେ (Mount McKinley), ଉତ୍ତର ଆମେରିକାର ସର୍ବୋଚ୍ଚ ପର୍ବତ ଶିଖର (୬୧୯୪ ମିଟର/୨୦୩୨୦ ଫୁଟ ଉଚ୍ଚ)କୁ ୫ ଜୁନ ୨୦୧୦ରେ ଆରୋହଣ କରିବାପାଇଁ, ଯାହା ଅତି ପ୍ରତିକୂଳ ପାଣିପାଗଯୁକ୍ତ (ତାପମାତ୍ରା ବିଯୁକ୍ତ ୬୦ ଡିଗ୍ରୀ ସେଲସିୟସ)।

ପୂର୍ବ ପ୍ରସ୍ତୁତି ମୁତାବକ ସେ ମ୍ୟାକକିନଲେ ଅଭିଯାନରେ ୫ ଜୁନ ୨୦୧୦କୁ ବାହାରିଥିଲେ। ୧୪,୨୦୦ ଫୁଟ ଉଚ୍ଚ ଆରୋହଣ କରିବା ପରେ ସେ ଅସୁସ୍ଥତା କାରଣରୁ ନିଜର ଅଭିଯାନକୁ ୧୮ ଜୁନ ୨୦୧୦ରେ ବନ୍ଦ କରି ଓଡ଼ିଶା ଫେରି ଆସିଥିଲେ। .

କଳ୍ପନା ଜାନୁୟାରୀ ୧୬, ୨୦୧୫ରେ ବିଶ୍ୱର ଦ୍ୱିତୀୟ ଉଚ୍ଚତମ ଶୃଙ୍ଗ ମାଉଣ୍ଟ ଅକୋନକାଗୁଆ‍‍(Aconcagua) ଛୁଇଁଥିଲେ | ଅକୋନକାଗୁଆ, ଆର୍ଜେଣ୍ଟିନାର ଆଣ୍ଡେସ୍ ପର୍ବତମାଳାରେ ଅବସ୍ଥିତ | ଏହାର ଉଚ୍ଚତା ୬୯୬୦.୮ମିଟର |  ମାଉଣ୍ଟ ଅକୋନକାଗୁଆ‍‍ ଅଭିଯାନରେ ଥିବା ୧୩ ଜଣ ପର୍ବତାରୋହୀଙ୍କ ମଧ୍ୟରେ କଳ୍ପନା ଏକ ମାତ୍ର ମହିଳା ପର୍ବତାରୋହୀ ଥିଲେ | ଜାନୁୟାରୀ ୪, ୨୦୧୫ରେ କଳ୍ପନା ଏବଂ ତାଙ୍କ ସହଯୋଗୀ ଅକୋନକାଗୁଆ‍‍ ଚଢିବାର ନିଜ ଅଭିଯାନ ଆରମ୍ଭ କରିଥିଲେ | ୧୨ ଦିନର ଅଭିଯାନ ପରେ ୧୬ ଜାନୁୟାରୀ ୨୦୧୫ରେ କଳ୍ପନା ଏବଂ ତାଙ୍କ ସହଯୋଗୀ ଅକୋନକାଗୁଆ‍‍ ଶୃଙ୍ଗ ଛୁଇଁଥିଲେ | 

## ମୃତ୍ୟୁ 
୨୩ ମଇ ୨୦୧୯ ମସିହା ଦିବା ୧୨ଟା ୫୫ ମିନିଟରେ ସେ ଏଭେରେଷ୍ଟ ଶୃଙ୍ଗର ଶିଖରରେ ପହଞ୍ଚିଥିଲେ । ସେଠାରୁ ତଳକୁ ଓଲ୍ହାଇଲାବେଳେ ସେ ତାଙ୍କର ଶେଷ ନିଶ୍ୱାସ ତ୍ୟାଗ କରିଥିଲେ । ତାଙ୍କ ସହ ନେପାଳର କାଞ୍ଚିମୟ ତାମାଙ୍ଗ ଓ ଚୀନର ଲାଇମୁ ମାଙ୍କ ଏହି ଆରୋହଣରେ ଭାଗନେଇଥିଲେ ।

## ଆଧାର 
## ବାହାର ଆଧାର 
* http://www.everestnews.com/everest2008/arun2everest05212008.htm

ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ପର୍ବତାରୋହୀ
ଶ୍ରେଣୀ:୨୦୧୫ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ‎
ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଶ୍ରେଣୀ:୨୦୧୯ ମୃତ୍ୟୁ
ଅନୁକୂଳଚନ୍ଦ୍ର ଚକ୍ରବର୍ତ୍ତୀ

**ଶ୍ରୀଶ୍ରୀଠାକୁର ଅନୁକୂଳଚନ୍ଦ୍ର** (୧୪ ସେପ୍ଟେମ୍ବର ୧୮୮୮ - ୨୬ ଜାନୁଆରୀ ୧୯୬୯) ଜଣେ ଆଧ୍ୟାତ୍ମିକ ଧର୍ମଗୁରୁ ଓ ସତସଙ୍ଗ ଆଶ୍ରମ, ଦେଓଘରର ସଂସ୍ଥାପକ।

## ଜୀବନୀ 
ଅନୁକୂଳଚନ୍ଦ୍ର ବିଂଶ ଶତାବ୍ଦୀର ଜଣେ ସମାଜ ସଂସ୍କାରକ ଥିଲେ, ଅଧୁନା ବଙ୍ଗଳାଦେଶର ପାବନା ନିକଟରେ ହିମାୟିତପୁର ଗ୍ରାମରେ ପିତା ଶିବଚନ୍ଦ୍ର ଚକ୍ରବର୍ତ୍ତୀଙ୍କ ଔରସରୁ ଓ ମାତା ମନମୋହିନୀ ଦେବୀଙ୍କ ଗର୍ଭରୁ ଜନ୍ମ ନେଇଥିଲେ । ଅଧୁନା  ଦେଓଘରରେ ଥିବା ସତସଙ୍ଗର ପ୍ରତିଷ୍ଠାତା ତଥା ମାନବ ଜୀବନର ବହୁବିଧ ସମସ୍ୟାର ସମାଧାନ ନିମନ୍ତେ ଅନେକ ଉପଦେୟ ବାଣୀର ସଂକଳୟିତା ଥିଲେ ।

ଦେଓଘରସ୍ଥିତ ସତସଙ୍ଗ ଆଶ୍ରମ ଏବେ ଦେଓଘରର ମୁଖ୍ୟ ଆକର୍ଷଣ।  ସେ ୧୯୪୬ରେ ଦେଓଘରକୁ ଯାଇଥିଲେ, ଯେଉଁଠି ସେ ୨୬ ଜାନୁଆରୀ ୧୯୬୯ରେ ଶେଷ ନିଃଶ୍ୱାସ ତ୍ୟାଗ କରିଥିଲେ।

## ଦର୍ଶନ ଓ ଶିକ୍ଷା 
### ଶ୍ରୀଶ୍ରୀଠାକୁରଙ୍କ ରଚିତ ପୁସ୍ତକ 
## ଆଧାର 
## ଅଧିକ ତଥ୍ୟ 
* http://www.srisrithakuranukulchandra.com/
* http://www.satsang.org.in/

ଶ୍ରେଣୀ:୧୮୮୮ ଜନ୍ମ
ଶ୍ରେଣୀ:୧୯୬୯ ମୃତ୍ୟୁ
ଶ୍ରେଣୀ:ଭାରତୀୟ ଧର୍ମ ପ୍ରଚାରକ
ଉଗ୍ର ତାରା ମନ୍ଦିର

ଗୁଆହାଟୀର ଲାତସିଲ ଅଞ୍ଚଳରେ ରହିଛି ଉଗ୍ରତାରା ମନ୍ଦିର ıମନ୍ଦିରଟି ତାରାଦେବୀଙ୍କୁ ସମର୍ପିତ ı ଏକ ସ୍ଥାନିୟ କିମ୍ବଦନ୍ତୀ ଅନୁଯାୟୀ ସତୀଙ୍କ ନାଭିଦେଶ 
ସେଠାରେ ପଡ଼ିଥିଲା ıତେଣୁ ଅହମିୟମାନେ ସେଇଟିକୁ ଏକ ଶକ୍ତିପିଠ ଭାବେ ଗ୍ରହଣ କରିଛନ୍ତି ıତାରା ମୂଳତଃ ବୈଦ୍ଧଧର୍ମ ସହ ସମ୍ପର୍କିତ ଦେବୀ ı ଅହମୀୟଙ୍କ ପାଇଁ ସେ ତିକ୍ଷଣ କାନ୍ତା ବା ଉଗ୍ରତାର ବା ଏକ ଜାତ ı

ଉଗ୍ରତାରା ଏକଦା ବୈଦ୍ଧମନ୍ଦିରଥିବା ବିଶ୍ୱାସ କରାଯାଏ ıପ୍ରାଚୀନ ମନ୍ଦିରଟି ଆଉ ନାହିଁ ıସେହି ସ୍ଥାନରେ ୧୭୨୫ ଖ୍ରୀଷ୍ଟାବ୍ଦରେ ରାଜା ଶିବ ସିଂହ ନୂଆ ମନ୍ଦିର ଗଢାଇ ଥିଲେ ıପ୍ରଥମେ ରାଜାଙ୍କ ନିର୍ଦ୍ଦେଶରେ ଜୋରପୂଖରୀ ନାମକ ପୁଷ୍କରଣୀ ଖୋଳାଯାଇଥିଲା ıତାହା ପରେ ମନ୍ଦିର ıମନ୍ଦିର ସମ୍ପର୍କରେ ସବୁଠାରୁ ଉଲ୍ଲେଖନୀୟ କଥାଟି ହେଲା,ଗର୍ଭଗୃହରେ କୈଣସି ଦେବୀପ୍ରତିମା ପୂଜା ପାଉନାହାନ୍ତି ıଗର୍ଭଗୃହରେ ଥିବା ଏକ ପାଣିକୁଣ୍ଡକୁ ପୂଜା କରାଯାଏ ı

ଶ୍ରେଣୀ:ହିନ୍ଦୁ ଦେବୀ
ଫତୁରାନନ୍ଦ

**ରାମ ଚନ୍ଦ୍ର ମିଶ୍ର**, ଛଦ୍ମନାମ **ଫତୁରାନନ୍ଦ** ନାମରେ ଜଣାଶୁଣା, (୧ ଜୁନ ୧୯୧୫ - ୬ ନଭେମ୍ବର ୧୯୯୫) ଜଣେ ଓଡ଼ିଆ ବ୍ୟଙ୍ଗ ସାହିତ୍ୟିକ ଥିଲେ । ସେ ୫୦୦ରୁ ଅଧିକ ହାସ୍ୟଗଳ୍ପ ରଚନା କରିଥିଲେ । ସେ ତାଙ୍କର ଆତ୍ମଜୀବନୀ  *ମୋ ଫୁଟା ଡଙ୍ଗାର କାହାଣୀ* ସମେତ ଅନ୍ୟାନ୍ୟ ରଚନା ଯଥା *ନାକଟା ଚିତ୍ରକର*, *ସାହି ମହାଭାରତ*, *ସାହିତ୍ୟଚାଷ*, *ଫମାଲୋଚନା*, *ଅମୃତ ବେହିଆ*  ଆଦି ପାଇଁ ଜଣାଶୁଣା ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ସେ ୧୯୧୫ ମସିହା ଜୁନ ୧ ତାରିଖରେ କଟକର ଝାଞ୍ଜିରିମଙ୍ଗଳାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବିଦ୍ୟାଧର ମିଶ୍ର ଓ ମାତାଙ୍କ ନାମ ସୁଭଦ୍ରା ମିଶ୍ର ଥିଲା । ପିଲାଦିନେ ସେ ମସିହାସବୁ ମନେରଖି ପାରୁନଥିବାରୁ ଶିକ୍ଷକଙ୍କଠାରୁ ସବୁବେଳେ ବେତ ମାଡ଼ ଖାଉଥିଲେ । ପ୍ରଥମ ବିଶ୍ୱଯୁଦ୍ଧ ୧୯୧୪ ମସିହାରେ ଆରମ୍ଭ ହୋଇଥିଲା ବୋଲି ସେ କୌଣସି ପ୍ରକାରେ ମନେରଖି ପାରିଥିଲେ । ତାହାର ବର୍ଷକ ପରେ ୧୯୧୫ ମସିହାରେ ତାଙ୍କର ଜନ୍ମ । ଏହି କଥାକୁ ନେଇ ସେ ଏକ ବ୍ୟଙ୍ଗ ଗପର ଅବତାରଣା କରି ଲେଖିଛନ୍ତି, "ବିଶ୍ୱଯୁଦ୍ଧ ଦେଖି ଈଶ୍ୱର ତାଙ୍କୁ କହିଲେ - "ଯାବେ ଏଠି ବସି ଦାନ୍ତ ନେଫେଡୁଛୁ କାହିଁକି? ଯାଆ ପୃଥିବୀରେ ବଢ଼ିଆ ଯୁଦ୍ଧ ହେଉଛି ଦେଖିବୁ ।" ତାଙ୍କ ଭାଷାରେ ଭଗବାନଙ୍କ କଥାମାନି, ସେ ବିଶ୍ୱଯୁଦ୍ଧ ଆରମ୍ଭ ହେବାର ଠିକ ବର୍ଷକ ପରେ ଜନ୍ମଗ୍ରହଣ କରିଥିଲେ ।" ଡାକ୍ତରୀ ପଢୁଥିବା ବେଳେ ସେ ରୋଗଶିକାର ହୋଇ, ନିଜର ଦୃଷ୍ଟିଶକ୍ତି ହରାଇଥିଲେ । ୧୯୩୮ ମସିହାରେ ମେଡିକାଲ ସ୍କୁଲରୁ ଏଲ୍.ଏମ୍.ପି ଡିଗ୍ରୀ ହାସଲ କରିଥିଲେ । ସେ ଅବିବାହିତ ରହିଥିଲେ ।

୧୯୯୫ ମସିହାରେ ଫତୁରାନନ୍ଦଙ୍କର ଦେହାନ୍ତ ହୋଇଥିଲା ।

## ସାହିତ୍ୟ ରଚନା 
ଫତୁରାନନ୍ଦ ଜଣେ ବ୍ୟଙ୍ଗ ସାହିତ୍ୟିକ ଭାବେ ଲୋକପ୍ରିୟ । ତାଙ୍କ ରଚିତ *ମୋ ଫୁଟା ଡଙ୍ଗାର କାହାଣୀ* ନାମକ ଆତ୍ମଜୀବନୀ ସମକାଳୀନ ବ୍ୟଙ୍ଗ ରଚନା ଭାବରେ ଜଣାଶୁଣା ଥିଲା । ଏହା ବ୍ୟତୀତ *ନାକଟା ଚିତ୍ରକର*, *ସାହି ମହାଭାରତ*, *ସାହିତ୍ୟଚାଷ*, *ଫମାଲୋଚନା*, *ଅମୃତ ବେହିଆ* ଇତ୍ୟାଦି ତାଙ୍କର ଲୋକପ୍ରିୟ ରଚନା । ସେ ମାସିକ ସାହିତ୍ୟ ପତ୍ରିକା ଡଗରର ସମ୍ପାଦନା ମଧ୍ୟ କରିଥିଲେ । ସାହିତ୍ୟ ରଚନା ସହିତ ସେ ଜଣେ ବ୍ୟଙ୍ଗଚିତ୍ରକାର ଭାବରେ ବ୍ୟଙ୍ଗ ଚିତ୍ରମାନ ଅଙ୍କନ କରିଥିଲେ । ତାଙ୍କ ବ୍ୟଙ୍ଗଚିତ୍ର ଜାତୀୟ ସ୍ଥରର ବିଭିନ୍ନ ପତ୍ରପତ୍ରିକାରେ ପ୍ରକାଶିତ ହୋଇଛି । ହାସ୍ୟ ସାହିତ୍ୟ, କଳା ଓ ଅଭିନୟର ବିକାଶ ପାଇଁ 'ସରସ ସାହିତ୍ୟ ସମିତି' ଓ 'ହାସ୍ୟ ବିକାଶ କେନ୍ଦ୍ର' ଆଦି ଅନୁଷ୍ଠାନର ସ୍ଥାପନା କରିଥିଲେ ।

## ରଚନାବଳୀ 
### ଆତ୍ମଜୀବନୀ 
* ମୋ ଫୁଟା ଡଙ୍ଗାର କାହାଣୀ(୧୯୮୯)
### ଉପନ୍ୟାସ 
* ନାକଟା ଚିତ୍ରକର(୧୯୫୩)
### ନାଟକ 
* କଲିକତି ଚେଙ୍କ
### କବିତା 
* ନିଲଠା କବି(୧୯୫୫)
* ସାହି ମହାଭାରତ(୧୯୮୭)
### ପ୍ରବନ୍ଧ ଓ ରମ୍ୟରଚନା 
* ସାହିତ୍ୟଚାଷ(୧୯୫୯)
* ଫମାଲୋଚନା(୧୯୮୭)
* ଅମୃତ ବେହିଆ(୧୯୭୭)
* ବୃହତ୍ ଭାଣ୍ଡ(୧୯୭୭)
### ସମ୍ପାଦନା 
* ଡଗର
     
### ଅନୁବାଦ 
* ଅଜଗବିଶିକାର(୧୯୯୧)
* ନାଲୁର ଚନ୍ଦ୍ରଯାତ୍ରା(୧୯୯୧)
* ଶିଶୁସାହିତ୍ୟ
* ଆଦର୍ଶ ହିନ୍ଦୁ ହୋଟେଲ(୧୯୭୭)
* ଭାରତର ଶ୍ରେଷ୍ଠ ହାସ୍ୟଗଳ୍ପ(୧୯୮୦) 
### ଗଳ୍ପ ପୁସ୍ତକ 
* ହେରେସା(୧୯୫୯)
* ବିଦୂଷକ(୧୯୬୩)
* ମଙ୍ଗଳବାରିଆ ସାହିତ୍ୟ ସଂସଦ(୧୯୬୩)
* ହସକୁରା(୧୯୬୨)
* ସାହିତ୍ୟଚାଷ
* ବିହସକ
* ବୃହତଭାଣ୍ଡ
* ଭୋଟ୍(୧୯୮୦)
* ଗମାତ(୧୯୮୨)
* ନିଦାବେହେଲ(୧୯୮୨)
* ସାହିତ୍ୟ ବେଉଷଣ(୧୯୮୩)
* ନବଜିଆ(୧୯୮୩)
* ଥଟଲିବାଜ୯୧୯୮୩)
* ସାହିତ୍ୟ ବଛାବଛି(୧୯୮୪)
* ମସ୍କରା(୧୯୮୫)
* ଟାହୁଲିଆ(୧୯୮୬)
* ଟାପୁରିଆ(୧୯୮୮)
* ମୁଚୁକୁନ୍ଦିଆ(୧୯୯୦)
* ଖିଲିଖିଲିଆ(୧୯୯୩)
* ଓଡ଼ିଶାର ସ୍ପିନ ବୋଲର(୧୯୯୪)
* ଫତୁରାନନ୍ଦଙ୍କ ଦୁଷ୍ପ୍ରାପ୍ୟ ରଚନା(୧୯୯୯)

## ପୁରସ୍କାର ଓ ସମ୍ମାନ 
* ସାରଳା ସମ୍ମାନ 

## ଆଧାର 
*

ଶ୍ରେଣୀ:୧୯୧୫ ଜନ୍ମ
ଶ୍ରେଣୀ:୧୯୯୫ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ହାସ୍ୟରସ
ଶ୍ରେଣୀ:ସାରଳା ସମ୍ମାନ ସମ୍ମାନିତ
ଅପେରା (ଯାତ୍ରା)

**ଅପେରା** ବା **ଯାତ୍ରା** ଓଡ଼ିଶା ଏବଂ ପଶ୍ଚିମ ବଙ୍ଗରେ ଏକ ଲୋକ କଳା । ଏହା ଏକ ଭ୍ରମଣ କାରି ନାଟକ ପ୍ରଦର୍ଶନ କରୁଥିବା ଦଳକୁ ବୁଝାଏ । ଯାତ୍ରାରେ ପ୍ରଦର୍ଶିତ ହେଉଥିବା ନାଟକଗୁଡ଼ିକ ଜନ ଜୀବନର କାହାଣୀଦ୍ୱାରା ପ୍ରଭାବିତ ହୋଇଥାଏ । ଯାତ୍ରାର ମୁଖ୍ୟ ଆକର୍ଷଣ ଏହାର ସଂଳାପ ଏବଂ ନୃତ୍ୟ ଗୀତ । ଓଡ଼ିଶାର ସବୁ ମେଳା ମହୋତ୍ସବରେ ଯାତ୍ରା ଦଳଗୁଡିକ ନିଜର ନାଟକ ପ୍ରଦର୍ଶନ କରିଥାନ୍ତି । ରଙ୍ଗୀନ, ଜକମକ ବେଶଭୁଷା, ଆକର୍ଷଣୀୟ ନୃତ୍ୟ ତଥା ସଙ୍ଗୀତର ସମାରୋହ ଯାତ୍ରାକୁ ଲୋକପ୍ରିୟ କରିବାରେ ସାହାଯ୍ୟ କରିଛି ।

ଓଡ଼ିଶାର ଯାତ୍ରା ଜଗତର କେତୋଟି ଲୋକ ପ୍ରିୟ ଦଳ ହେଲା:
# ଶିବାନୀ ଗଣନାଟ୍ୟ
# ଜନତା ଗଣନାଟ୍ୟ
# ଅଷ୍ଟଶମ୍ଭୁ ଗଣନାଟ୍ୟ
# ନିୟତି ଗଣନାଟ୍ୟ

ଶ୍ରେଣୀ:ଓଡ଼ିଆ ସଂସ୍କୃତି
ଓଡ଼ିଆ ବାହାଘର

thumb|ହାତଗଣ୍ଠି
ରେ ବୋଲା କାନ୍ଦଣା/ବାହୁନା]]
**ଓଡ଼ିଆ ବାହାଘର** ବଂଶ ରକ୍ଷା ଓ ସମାଜ ରକ୍ଷା ସକାଶେ ପୁରୁଷ ଓ ସ୍ତ୍ରୀର ମିଳନ ବା ପରିଣୟ ବିବାହ ଭାବେ ପରିଚିତ । ଏହା ପରସ୍ପର ସହ ଉପଯୁକ୍ତ ମେଳ ଖାଉଥିବା ଦୁଇଟି ଭିନ୍ନ ବ୍ୟକ୍ତିବିଶେଷଙ୍କୁ ନେଇ ସମ୍ପନ୍ନ ହୋଇଥାଏ । ଓଡ଼ିଆ ବାହାଘର ମୂଖ୍ୟତଃ ଓଡ଼ିଆ ହିନ୍ଦୁମାନଙ୍କ ମଧ୍ୟରେ ଘଟିଥାଏ । ଓଡ଼ିଆ ବାହାଘରର ବହୁତ ରୀତି ଓ ପରମ୍ପରା ଅଛି। ପାରମ୍ପରିକ ଦୃଷ୍ଟିରୁ ଏହା ସଂସ୍କୃତ ଏବଂ ଓଡ଼ିଆ ଭାଷାରେ ବୋଲା ଯାଉଥିବା ମନ୍ତ୍ରକୁ ନେଇ ପରିଚାଳିତ ହେଇଥାଏ । ଏହାର ପ୍ରସ୍ତୁତି କେବଳ ବାହାଘର ଦିନ ନୁହେଁ, ବରଂ ବହୁଦିନ ପୂର୍ବରୁ ଚାଲିଥାଏ।

## ବାହାଘର ମୂଳାଧାର 
ବେଦ ଅନୁସାରେ ଏକ ସୁଗମ ତଥା ଆନନ୍ଦମୟ ଜୀବନ ଯାପନ ପାଇଁ, ଏକ ସଫଳ ଦାମ୍ପତ୍ୟ ଜୀବନ ନିହାତି ଲୋଡା ଏବଂ ସେଥିରେ ସ୍ୱାମୀ-ସ୍ତ୍ରୀ ମଧ୍ୟରେ ଆପୋଷ ବୁଝାମଣା, ଖୁସିର ଆବଣ୍ଟନ ଓ ଅନ୍ତରଙ୍ଗତା ରହିବା ଉଚିତ । ତେଣୁ, କୌଣସି ବାହାଘର କେବଳ ନିଜର ଭୋଗବିଳାସ ପାଇଁ କରା ଯାଏନି, ବରଂ ଏହା ଏକ ସାମାଜିକ ତତସହିତ ଏକ ଆଧ୍ୟାତ୍ମିକ ଦାୟିତ୍ୱ ବହନ କରିବାର ମାଧ୍ୟମ ଅଟେ । ସାଧାରଣ ସ୍ୱାମୀ-ସ୍ତ୍ରୀ ଯୋଡିକୁ "ଜୀବନସାଥି"ରେ ପରିଣତ କରାଇବାରେ ଏକ ସୁସଙ୍ଗଠିତ ଦାମ୍ପତ୍ୟ ଜୀବନ ସହାୟ ହୋଇଥାଏ । 

## ମୂଖ୍ୟ ନିତୀନିୟମ ଓ ପରମ୍ପରା 
### ବାହାଘର ପୂର୍ବ ରୀତିନୀତି 
/ମହୁରୀ ଓ ମାଦଳ ।]] 
thumb | ଓଡ଼ିଆ ବୋହୁ ଖଇ ପୋଡ଼ା
thumb|ଅଳତା ପିନ୍ଧା

#### ଗୁଆ ମଙ୍ଗୁଳା 
ବାହା-ପୁଆଣିରେ ଗୁଆ ଦେଇ ଆମନ୍ତ୍ରଣ କରି ବନ୍ଧୁଙ୍କୁ ଡାକିବା ଓଡ଼ିଆ ଘରର ଏକ ନିଆରା ଚଳଣି । ଗୁଆ ମଙ୍ଗୁଳା ସରିଲେ ପହିଲେ ଗାଁ ଠାକୁରାଣୀ ପାଖକୁ ଯାଏ ଗାଏ (ପାଞ୍ଚଗୋଟି) ଗୁଆ, ତା'ପରେ ଯାଏ ମଉଳା (ମାମୁ) ଘରକୁ । ମାମୁଙ୍କର ଗାଏ, ମାଇଙ୍କର ଗାଏ ଓ ବନ୍ଧୁଭାବେ ଗାଏ ଏମିତି ମିଶି ପନ୍ଦରଗୋଟି ଗୁଆପଡ଼େ ।ଏସବୁ ପରେ ବାକି ବନ୍ଧୁଘରେ ଗୁଆ ପଡ଼େ ।

## ଆହୁରି ଦେଖନ୍ତୁ 
* ବିବାହ
* ବାହାଘର କାନ୍ଦଣା
## ଆଧାର 
ଶ୍ରେଣୀ:ଓଡ଼ିଆ ସଂସ୍କୃତି ଓ ପରମ୍ପରା
ଶ୍ରେଣୀ:ଓଡ଼ିଆ ଚଳଣି
ପର୍ଶୁରାମ ମିଶ୍ର

ପର୍ଶୁରାମ ମିଶ୍ର  (୨୫ ଜାନୁଆରୀ ୧୮୯୪ - ୪ ଅଗଷ୍ଟ, ୧୯୮୧) ଜଣେ ଉଦ୍ଭିଦ ବିଜ୍ଞାନୀ ଓ ଶିକ୍ଷାବିତ । ସେ ଉତ୍କଳ ବିଶ୍ୱବିଦ୍ୟାଳୟ କୁଳପତି ଓ ସମ୍ବଲପୁର ବିଶ୍ୱବିଦ୍ୟାଳୟର ପ୍ରଥମ କୁଳପତି ଭାବେ ଦାୟିତ୍ୱ ନିର୍ବାହ କରିଥିଲେ ।  ସେ ୧୯୬୧ ମସିହାରେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ ହୋଇଥିଲେ ।

## ଜୀବନୀ 
ପର୍ଶୁରାମ, ୨୫ ଜାନୁଆରୀ ୧୮୯୪ ମସିହାରେ ସମ୍ବଲପୁର ଜିଲ୍ଲାର ବରପାଲି ଅନ୍ତର୍ଗତ ତୁଲଣ୍ଡି ଗ୍ରାମରେ ଜନ୍ମଗ୍ରହଣ କରିଥିଲେ ।
ରେଭେନ୍ସା ମହାବିଦ୍ୟାଳୟରେ ଡେମନଷ୍ଟ୍ରେଟର ଭାବରେ ସେ ନିଜ ଚାକିରି ଜୀବନ ଆରମ୍ଭ କରିଥିଲେ । ୧୯୨୨ ମସିହାରେ ସେହି ଅନୁଷ୍ଠାନରେ ଉଦ୍ଭିଦବିଜ୍ଞାନ ବିଭାଗର ଅଧ୍ୟାପକ ଓ ପରେ ବିଭାଗମୁଖ୍ୟ ଭାବରେ କାର୍ଯ୍ୟ କରିଥିଲେ । ୧୯୫୦ମସିହାରେ ଗଙ୍ଗାଧର ମେହେର ମହାବିଦ୍ୟାଳୟର ଅଧ୍ୟକ୍ଷ ଥାଇ, ସେ ଅବସର ଗ୍ରହଣ କରିଥିଲେ । ୧୯୫୨ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟର କୁଳପତି ଏବଂ ୧୯୬୭ମସିହାରେ ସମ୍ବଲପୁର ବିଶ୍ୱବିଦ୍ୟାଳୟର କୁଳପତି ପଦବୀମଣ୍ଡନ କରିଥିଲେ । ସେ ଲିଡ୍ସ ବିଶ୍ୱବିଦ୍ୟାଳୟରେ ଅଧ୍ୟୟନ କରି ପିଏଚଡି ହାସଲ କରିଥିଲେ । ତାଙ୍କ ଉଦ୍ୟମରେ ବୁର୍ଲାରେ ଓଡ଼ିଶାର ପ୍ରଥମ ଇଞ୍ଜିନିୟରିଂ କଲେଜ ପ୍ରତିଷ୍ଠିତ ହୋଇଥିଲା । ମିଶ୍ରଙ୍କ ନାମରେ ଏକ ଶିକ୍ଷାନୁଷ୍ଠାନ ଅଛି । ସେ ଅନେକ ବିଜ୍ଞାନ ସମ୍ବନ୍ଧିତ ନିବନ୍ଧ ଲେଖିଥିଲେ । ସେ କବିତା ମଧ୍ୟ ଲେଖୁଥିଲେ ।
୧୯୮୧ମସିହା ଅଗଷ୍ଟ ୪ତାରିଖରେ ପର୍ଶୁରାମ ମିଶ୍ରଙ୍କର ମୃତ୍ୟୁ ଘଟିଥିଲା ।

## ପୁରସ୍କାର ଓ ସମ୍ମାନ 
* ପଦ୍ମଶ୍ରୀ, ୧୯୬୧ 
* ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା, ୧୯୭୨ 
## ଆଧାର 
ଶ୍ରେଣୀ:୧୮୯୪ ଜନ୍ମ
ଶ୍ରେଣୀ:୧୯୮୧ ମୃତ୍ୟୁ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ନଡ଼ିଆ ବରଫି

** ନଡ଼ିଆ ବରଫି ** ଭାରତରେ ତିଆରି କରା ଯାଉଥିବା ଏକ ମିଠାଇ।

## ଉପାଦାନ 
* ନଡ଼ିଆକୋରା ଦେଢ଼ କପ, 
* ଚିନି ୨୫୦ ଗ୍ରା, 
* ଗୁଜୁରାତି ଚାରିଟି, 
* କାଜୁ ଅଳ୍ପ 
## ତିଆରି ପ୍ରଣାଳୀ 
ପ୍ରଥମେ କ୍ଷୀରକୁ ଭଲ ଭାବରେ ଫୁଟାଇ ଦିଅନ୍ତୁ। ତା’ପରେ କୋରା ନଡ଼ିଆ ଓ କ୍ଷୀରକୁ ଗ୍ରାଇଣ୍ଡରରେ ପେଶି ନିଅନ୍ତୁ। ଏହି ମିଶ୍ରଣକୁ ଚୁଲିରେ ବସାଇ ବାରମ୍ବାର ଘାଣ୍ଟନ୍ତୁ। ୨୦ ମିନିଟ ପରେ ଚିନି, ଗୁଜୁରାତି ଓ କାଜୁ ପକାଇ ଘାଣ୍ଟନ୍ତୁ। କିଛି ସମୟପରେ ଥାଳିରେ ଗୁଆଘିଅ ମାରି ଢାଳି ଦିଅନ୍ତୁ। ୧୦ ମିନିଟ ଫ୍ରିଜରେ ରଖି କାଟି ପରସି ଦିଅନ୍ତୁ। 
## ଆଧାର 
* ଖାଆନ୍ତୁ ଓ ଖୁଆନ୍ତୁ – ସୀମା ବାରିକ - ପ୍ରଜାତନ୍ତ୍ର ସାପ୍ତାହିକୀ ୨୩ରୁ ୨୯ ଡିସେମ୍ବର ୨୦୦୧।

ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା
ରକ୍ଷା ଉତ୍ପାଦନ ବିଭାଗ

ଏହି ଲେଖାଟି ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ରକ୍ଷା ଉତ୍ପାଦନ ବିଭାଗ ବାବଦରେ
thumb
## ପରିଚୟ 
ରକ୍ଷା ଉତ୍ପାଦନ ବିଭାଗ ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ଏକ ବିଭାଗ। 
## ସ୍ଥାପନା 
ନଭେମ୍ବର ୧୯୬୨ରେ ରକ୍ଷା ଉତ୍ପାଦନ ବିଭାଗ ସ୍ଥାପିତ ହୋଇଥିଲା। ଏହା ରକ୍ଷା ଉତ୍ପାଦନ ସମ୍ବନ୍ଧିତ ସମସ୍ତ ଗତିବିଧି ସହିତ ସଂପୃକ୍ତ। ଏହା ଉତ୍ପାଦନ, ବାହାରୁ ଆମଦାନୀ ହେଉଥିବା ଉପକରଣ, ଭଣ୍ଡାର, ଯନ୍ତ୍ରପାତି ଆଦିର ସ୍ୱଦେଶୀ କରଣ, ଆୟୁଧ ନିର୍ମାଣୀ ବୋର୍ଡର ବିଭାଗୀୟ ଉତ୍ପାଦନ ଶାଖା ଓ ସାର୍ବଜନିକ କ୍ଷେତ୍ର ଉପକ୍ରମ (Defence Public Sector Undertakings)ଗୁଡ଼ିକର ଯୋଜନା ଓ ନିୟନ୍ତ୍ରଣକୁ ନିଜ ଦେଶରେ ତିଆରି କରିବାର କାମ ହେଉଛି ରକ୍ଷା ଉତ୍ପାଦନ ବିଭାଗର କାମ।
## କାର୍ଯ୍ୟ 
ଏହାର ମୁଖ୍ୟ କାମ ଥିଲା ରକ୍ଷା ଉପକରଣଗୁଡ଼ିକର ଅନୁସନ୍ଧାନ ଓ ବିକାଶ ଓ ନିର୍ମାଣ। 
## ପ୍ରମୁଖ 
ରକ୍ଷା ଉତ୍ପାଦନ ବିଭାଗ ସଚୀବ
## ଆଧାର 
## ବାହାର ଆଧାର 
http://mod.nic.in/aboutus/welcome.html

ଶ୍ରେଣୀ:ଭାରତ ଶାସନ
ରକ୍ଷା ଅନୁସନ୍ଧାନ ଓ ବିକାଶ ବିଭାଗ

ଏହି ଲେଖାଟି ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ରକ୍ଷା ଅନୁସନ୍ଧାନ ଓ ବିକାଶ ବିଭାଗ ବାବଦରେ
thumb
## ପରିଚୟ 
ରକ୍ଷା ଅନୁସନ୍ଧାନ ଓ ବିକାଶ ବିଭାଗ ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ଏକ ବିଭାଗ। 
## ସ୍ଥାପନା 
## କାର୍ଯ୍ୟ
ରକ୍ଷା ଅନୁସନ୍ଧାନ ଓ ବିକାଶ ବିଭାଗର ସଚୀବ ହେଉଛନ୍ତି ରକ୍ଷା ମନ୍ତ୍ରୀଙ୍କର ବୈଜ୍ଞାନିକ ପରାମର୍ଶଦାତା ଯିଏ ଏଇ ବିଭାଗର ପ୍ରଶାସନିକ ମୁଖ୍ୟ। ସେନାବାହିନୀର ଆବଶ୍ୟକତା ଅନୁସାରେ ଉପକରଣ ଓ ଅସ୍ତ୍ର-ଶସ୍ତ୍ରର ଆଧୁନିକିକରଣ ପାଇଁ ଅନୁସନ୍ଧାନ, ଡିଜାଇନ ଓ ବିକାଶ ତଥା ଯୋଜନା ତିଆରି କରିବା ଓ ବୈଜ୍ଞାନିକ ଦିଗରୁ ସରକାରଙ୍କୁ ପରାମର୍ଶ ଦେବା ହେଉଛି ଏଇ ବିଭାଗର କାମ।
## ପ୍ରମୁଖ 
ଭାରତୀୟ ରକ୍ଷା ଅନୁସନ୍ଧାନ ଓ ବିକାଶ ବିଭାଗ ସଚୀବ
## ଆଧାର 
## ବାହାର ଆଧାର 
http://mod.nic.in/aboutus/welcome.html

ଶ୍ରେଣୀ:ଭାରତ ଶାସନ
ରକ୍ଷା ବିଭାଗ

ଏହି ଲେଖାଟି ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ରକ୍ଷା ବିଭାଗ ବାବଦରେ
thumb
## ପରିଚୟ 
ରକ୍ଷା ବିଭାଗ ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ଏକ ବିଭାଗ। 
## ସ୍ଥାପନା 
## କାର୍ଯ୍ୟ
ସମେକିତ ରକ୍ଷା ଷ୍ଟାଫ (ଇଣ୍ଟିଗ୍ରେଟେଡ ଡିଫେନ୍ସ ଷ୍ଟାଫ ) (IDS), ତିନି ସେନା ବାହିନୀ ଓ ଇଣ୍ଟର ସର୍ଭିସ ସଂଗଠନ ସହିତ ସମ୍ପର୍କ ରକ୍ଷା ଓ ରକ୍ଷା ବଜେଟ, ସ୍ଥାପନା କାର୍ଯ୍ୟାବଳୀ, ରକ୍ଷା ନୀତି, ସଂସଦ ସମ୍ବନ୍ଧୀୟ ମାମଲା, ଓ ସବୁ ପ୍ରକାରର ରକ୍ଷା ସମ୍ବନ୍ଧୀୟ କାର୍ଯ୍ୟକ୍ରମରେ ସମନ୍ୱୟ ରକ୍ଷା କରିବା ତଥା ଅନ୍ୟ ଦେଶମାନଙ୍କ ସହିତ ରକ୍ଷା ସମ୍ବନ୍ଧିତ ଗତିବିଧି ଆଦିରେ ସହଯୋଗ କରିବା। 
## ପ୍ରମୁଖ 
ରକ୍ଷା ସଚୀବ ରକ୍ଷା ବିଭାଗର ପ୍ରମୁଖ ରୂପେ କାର୍ଯ୍ୟ କରିଥାନ୍ତି ଓ ରକ୍ଷା ମନ୍ତ୍ରଣାଳୟ ଅନ୍ତର୍ଗତ ଅନ୍ୟାନ୍ୟ ବିଭାଗମାନଙ୍କ ସହିତ ହେଉଥିବା ଗତିବିଧିର ସମନ୍ୱୟ ପାଇଁ ଉତ୍ତରଦାୟୀ ଅଟନ୍ତି। 
## ଆଧାର 
## ବାହାର ଆଧାର 
http://mod.nic.in/aboutus/welcome.html

ଶ୍ରେଣୀ:ଭାରତ ଶାସନ
ଭାରତ ସରକାର

ଭାରତ ହେଉଛି ଏକ ସାର୍ବଭୌମ ଗଣତାନ୍ତ୍ରିକ ଦେଶ । ଭାରତର ଶାସନ ବ୍ୟବସ୍ଥାର ଭାର ଭାରତ ସରକାରଙ୍କ ଉପରେ ନ୍ୟସ୍ତ। ଦେଶର ସମ୍ବିଧାନ ଭାରତରେ ସଂଘୀୟ ଶାସନ ପରିଚାଳିତ। ସଂଘର ସର୍ବୋଚ୍ଚ ପ୍ରଧାନ ରାଷ୍ଟ୍ରପତି ଅଟନ୍ତି । ତାଙ୍କର ସହାୟତା ପାଇଁ ଉପରାଷ୍ଟ୍ରପତି ରହିଥାନ୍ତି ।

ଭାରତ ସରକାରର ତିନିଟି ମୁଖ୍ୟ ଅଙ୍ଗ ରହିଛି :

## ବିଧାୟିକା (Legislature) 
ଭାରତୀୟ ଗଣତାନ୍ତ୍ରିକ ବ୍ୟବସ୍ଥାରେ ସାଧାରଣ ଜନତାଙ୍କ ହାତରେ ହିଁ ସବୁ ଶକ୍ତି ରହିଥାଏ। ସେମାନେ ପାଞ୍ଚ ବର୍ଷରେ ଥରେ ନିର୍ବାଚନ ମାଧ୍ୟମରେ ସେମାନଙ୍କର ପ୍ରତିନିଧି ବାଛିଥାନ୍ତି। ୧୮ ବର୍ଷରୁ ଉର୍ଦ୍ଧ୍ୱ ପ୍ରତ୍ୟେକ ନାଗରିକ ଦେଶର ବିଭିନ୍ନ ରାଜନୈତିକ ଦଳର ନେତାମାନଙ୍କ ଭିତରୁ (କେନ୍ଦ୍ର ସ୍ତରରେ) ସାଂସଦ(Member of Parliament) ଓ (ରାଜ୍ୟ ସ୍ତରରେ) ବିଧାୟକ(Member of Legislative Assembly)ମାନଙ୍କର ନିର୍ବାଚନ କରିଥାନ୍ତି। ଏହି ନିର୍ବାଚନ ପ୍ରକ୍ରିୟାକୁ ସୁଚାରୁ ରୂପେ ଚଲାଇବା ପାଇଁ ନିର୍ବାଚନ ଆୟୋଗ ସ୍ଥାପନା କରା ଯାଇଛି।

ଭାରତର ସରକାର ଦେଶ ଓ ଜନତାର ହିତରେ କାମ କରିଥାଏ। ସରକାରୀ ତନ୍ତ୍ରର ଢାଞ୍ଚା ଭାରତରେ କେନ୍ଦ୍ର ଓ ରାଜ୍ୟ ସ୍ତରରେ ଏକା ପ୍ରକାର ହୋଇଥାଏ। କେନ୍ଦ୍ରର ସଂସଦ ଦୁଇ ଭାଗରେ ବିଭକ୍ତ – ଲୋକ ସଭା ଓ ରାଜ୍ୟ ସଭା। ଲୋକ ସଭାର ସଞ୍ଚାଳନ ଅଧ୍ୟକ୍ଷ ଓ ରାଜ୍ୟ ସଭାର ସଞ୍ଚାଳନ ଉପ ରାଷ୍ଟ୍ରପତି କରିଥାନ୍ତି। ସେହିପରି କେତକ ରାଜ୍ୟର ବିଧାୟିକା ମଧ୍ୟ ଦୁଇ ଭାଗରେ ବିଭକ୍ତ – ବିଧାନ ସଭା ଓ ବିଧାନ ପରିଷଦ।

ବିଧାୟିକାର ଏକ ପ୍ରମୁଖ ଦାୟିତ୍ୱ ହେଲା ଦେଶବାସୀଙ୍କ ଇଚ୍ଛା ଓ ଆବଶ୍ୟକତାକୁ ସମ୍ମାନ ଦେଇ ଦେଶପାଇଁ ଆଇନ ଗଢିବା । ଏହିକ୍ରମରେ ଭାରତରେ ମହିଳାଙ୍କ ପାଇଁ ଆଇନ ସବୁ ପ୍ରଣୀତ ହୋଇଛି ।

## କାର୍ଯ୍ୟପାଳିକା 
ଭାରତର ପ୍ରଶାସନିକ ପ୍ରଧାନ ହେଉଛନ୍ତି ରାଷ୍ଟ୍ରପତି । ଦେଶର ସମସ୍ତ ପ୍ରଶାସନିକ କାମ ରାଷ୍ଟ୍ରପତିଙ୍କ ନାମରେ ଚାଲିଥାଏ । ସେ ତାଙ୍କ ଅଧିନସ୍ଥ କର୍ମଚାରୀମାନଙ୍କଦ୍ୱାରା ନିଜ କ୍ଷମତାର ଉପଯୋଗ କରିଥାନ୍ତି।  ରାଷ୍ଟ୍ରପତି ବହୁମତ ପ୍ରାପ୍ତ କରିଥିବା ରାଜନୈତିକ ଦଳର ନେତାମାନଙ୍କୁ ସରକାର ଗଠନ କରିବାପାଇଁ ଆମନ୍ତ୍ରଣ ଦେଇଥାନ୍ତି । ଯେତେବେଳେ ଗୋଟିଏ ଦଳକୁ ବହୁମତ ମିଳି ନ ଥାଏ, ସେତେବେଳେ କେତେଗୋଟି ଦଳ ପରସ୍ପର ସହିତ ମିଶି ସରକାର ଗଠନ କରିଥାନ୍ତି । ଏମାନଙ୍କର ନେତାଙ୍କୁ ସେ ପ୍ରଧାନ ମନ୍ତ୍ରୀ ରୂପେ ନିଯୁକ୍ତ କରିଥାନ୍ତି । ପ୍ରଧାନ ମନ୍ତ୍ରୀଙ୍କ ପରାମର୍ଶକ୍ରମେ ରାଷ୍ଟ୍ରପତି ମନ୍ତ୍ରୀମଣ୍ଡଳ ଗଠନ କରିଥାନ୍ତି ।
 [thumb|240px|[ରାଷ୍ଟ୍ରପତି ଭବନ, ଭାରତର ରାଷ୍ଟ୍ରପତିଙ୍କ ନିବାସ]]

## ନ୍ୟାୟପାଳିକା 
ଭାରତୀୟ ସମ୍ବିଧାନ ନ୍ୟାୟ ପାଳିକାକୁ ପୂର୍ଣ୍ଣ ସ୍ୱତନ୍ତ୍ରତା ଏବଂ ନିଷ୍ପକ୍ଷତା ପ୍ରଦାନ କରିଛି । କେନ୍ଦ୍ର ସ୍ତରରେ ଉଚ୍ଚତମ ନ୍ୟାୟାଳୟ ଓ ରାଜ୍ୟ ସ୍ତରରେ ଉଚ୍ଚ ନ୍ୟାୟାଳୟର ବ୍ୟବସ୍ଥା ରହିଛି । ଉଚ୍ଚତମ ଓ ଉଚ୍ଚ ନ୍ୟାୟାଳୟର ବିଚାର ପତିମାନଙ୍କୁ ରାଷ୍ଟ୍ରପତି ନିଯୁକ୍ତ କରିଥାନ୍ତି ।
## ସ୍ଥାପନା 
## କାର୍ଯ୍ୟ
## ପ୍ରମୁଖ 
## ଆଧାର
## ବାହାର ତଥ୍ୟ 
* Official Portal of the Indian Government
* Highest Executive, Judiciary and Legislative officers in India
* Search of Indian Government official web sites 

ଶ୍ରେଣୀ:ଭାରତ ଶାସନ
ଶ୍ରେଣୀ:ଭାରତ
ଶ୍ରେଣୀ:ଭାରତ ସରକାର
ଭାରତୀୟ ସ୍ଥଳସେନା

**ଭାରତୀୟ ସ୍ଥଳସେନା** (**IA**, Devanāgarī: भारतीय थलसेना, *Bhāratīyan Thalasēnā*) ହେଉଛି ଭାରତୀୟ ସଶସ୍ତ୍ର ସେନାର ସବୁଠାରୁ ବଡ଼ ଅଂଶ। 
thumb

ଦେଶକୁ ବାହ୍ୟ ଶତ୍ରୁଠାରୁ ସୁରକ୍ଷା ଦେବା ଏବଂ ଦେଶରେ ଏକତା ବଜାୟ ରଖିବା ଭାରତୀୟ ସ୍ଥଳସେନାର ପ୍ରଧାନ ଲକ୍ଷ୍ୟ।ବାହ୍ୟ ଆକ୍ରମଣରୁ ଦେଶକୁ ରକ୍ଷା କରିବା ,ସୀମାନ୍ତରେ ଶାନ୍ତି ରକ୍ଷା କରିବା,ପ୍ରାକୃତିକ ଦୁର୍ବିପାକ ସମୟରେ ସାଧାରଣ ଜନତାଙ୍କର ଉଦ୍ଧାର, ସେବା ଓ ସୁରକ୍ଷା ମଧ୍ୟ ଏହାର କାର୍ଯ୍ୟ ଅଟେ।
ଆନ୍ତର୍ଜାତୀୟ ସାମରିକ ଅଧ୍ୟୟନ ସଂସ୍ଥାନ (International Institute for Strategic Studies)(IISS) ଅନୁସାରେ ୨୦୧୦ରେ ସ୍ଥଳସେନାରେ ୧,୧୨୯, ୯୦୦ ଜଣ ସକ୍ରିୟ ସେନା (active personnel ) ଓ ୯୬୦,୦୦ ଜଣ ଆରକ୍ଷିତ ସେନା(reserve personnel) ରହିଛନ୍ତି।, ଏହା ଭାରତୀୟ ସ୍ଥଳସେନାକୁ ବିଶ୍ୱର ସର୍ବ ବୃହତ୍ ସ୍ୱୈଚ୍ଛିକ ସେନାର ଗୌରବ ପ୍ରଦାନ କରିଛି। 

## ଆଧାର 
## ବାହାର ତଥ୍ୟ
* Official website of the Indian Army
* Indian Army  at Bharat Rakshak
* Indian army guide at *Global Security*
* Indian Army news
* Join Indian Army
ଶ୍ରେଣୀ:ଭାରତୀୟ ସଶସ୍ତ୍ର ସେନା
ଭାରତୀୟ ତଟ-ରକ୍ଷକ

thumb
**ଭାରତୀୟ ତଟ ରକ୍ଷକ** (*ହିନ୍ଦୀ*: *भारतीय तटरक्षक*, *Bhāratīya Taṭarakṣaka*) (ICG) ଭାରତୀୟ ସଶସ୍ତ୍ର ବାହିନୀର ଏକ ଅଂଗ। ଭାରତୀୟ ସମୁଦ୍ର ତଟର ସୁରକ୍ଷା ଓ ସାମୁଦ୍ରିକ ନିୟମକୁ କ୍ଷେତ୍ରୀୟ ତଥା ଅନ୍ତରାଷ୍ଟ୍ରୀୟ ଜଳ (ସନ୍ନିହିତ କ୍ଷେତ୍ର ଓ ବିଶେଷ ଆର୍ଥିକ କ୍ଷେତ୍ର ସମେତ) ଉପରେ ଲାଗୁ କରାଇବା ହେଉଛି ଏହାର ମୁଖ୍ୟ କାମ। 

ଭାରତୀୟ ତଟ ରକ୍ଷକ ବା ଆଇ. ସି. ଜି. (ICG) ବିଧିବଦ୍ଧ ଭାବରେ ୧୮ ଅଗଷ୍ଟ ୧୯୭୮ରେ ‘‘ତଟରକ୍ଷକ ଅଧିନିୟମ ୧୯୭୮’’ ଅନ୍ତର୍ଗତ (*Coast Guard Act, 1978*) ଭାରତୀୟ ସଶସ୍ତ୍ର ବାହିନୀ ହିସାବରେ ସ୍ଥାପିତ ହେଲା। ଏହା କେନ୍ଦ୍ର ରକ୍ଷା ମନ୍ତ୍ରଣାଳୟର ରକ୍ଷା ବିଭାଗ (*Department of Defence*) ଅଧିନରେ କାମ କରିଥାଏ।  
## ଆଧାର 
## ବାହାର ତଥ୍ୟ
* Official Indian Coast Guard site 
* Ministry of Defence site
* Indian Coast Guard orders six Griffon hovercraft 
* Indian Coast Guard Recruitment Website
ଶ୍ରେଣୀ:ଭାରତୀୟ ସଶସ୍ତ୍ର ସେନା
ଭାରତୀୟ ନୌସେନା

**ଭାରତୀୟ ନୌସେନା** (Devanāgarī: भारतीय नौ सेना, *Bhāratīya Nau Senā*) ହେଉଛି ଭାରତୀୟ ସଶସ୍ତ୍ର ସେନାରର ଏକ ଅଂଗ। ନୌସେନାର ମୁଖ୍ୟ କମାଣ୍ଡର (Commander-in-Chief) ହେଉଛନ୍ତି ଭାରତର ରାଷ୍ଟ୍ରପତି। ଭାରତୀୟ ନୌସେନାଧ୍ୟକ୍ଷ (Chief of Naval Staff) (CNS)ହେଉଛନ୍ତି ଆଡମିରାଲ ପାହ୍ୟାର ଚତୁର୍ତାରକାଧାରୀ ଜଣେ ଅଫିସର ଯିଏ ପ୍ରତ୍ୟକ୍ଷ ରୂପେ ନୌସେନାର କମାଣ୍ଡ କରିଥାନ୍ତି। 

ଭାରତୀୟ ନୌସେନାର ମୁଖ୍ୟ ଲକ୍ଷ୍ୟ ହେଉଛି ଭାରତୀୟ ତଟସୀମାକୁ ସୁରକ୍ଷା ପ୍ରଦାନ କରିବା। ଏହା ଛଡ଼ା ଆନ୍ତର୍ଜାତୀୟ ସମ୍ପର୍କକୁ ଦୃଢ଼ୀଭୂତ କରିବାଲାଗି ମଧ୍ୟ ଏହା ସଂଯୁକ୍ତ ଅଭ୍ୟାସ, ବନ୍ଦର ପରିଦର୍ଶନ, ମାନବୀୟ ମିସନ ଓ ଆପଦା ଉଦ୍ଧାର ଆଦି ମାଧ୍ୟମରେ କାମ କରିଥାଏ। ଅଧୁନା ଆଧୁନିକିକରଣଦ୍ୱାରା ସେନାବାହିନୀର କାମରେ ଲାଗୁଥିବା ପୁରାତନ ଉପକରଣଗୁଡ଼ିକୁ ସ୍ଥାନରେ ନୂତନ ଉପକରଣ ସ୍ଥାପନା କରାଯାଇ, ଭାରତୀୟ ନୌସେନାକୁ ପୂର୍ଣ୍ଣ ବିକଶିତ ନୀଳ-ଜଳ ନୌସେନାରେ ପରିଣତ କରିବାର ଅଭିଯାନ ସପଳ ହୋଇ ପାରିଛିଛି। 

## ଆଧାର 
## ବାହାର ତଥ୍ୟ
* Official web site

ଶ୍ରେଣୀ:ଭାରତୀୟ ନୌସେନା
ଭାରତୀୟ ବାୟୁସେନା

**ଭାରତୀୟ ବାୟୁସେନା** ବା **Indian Air Force** (**IAF**; Devanāgarī: भारतीय वायु सेना, *Bhartiya Vāyu Senā*) ଭାରତୀୟ ସଶସ୍ତ୍ର ବାହିନୀର ଏକ ଅଂଗ। ଭାରତୀୟ ଆକାଶ କ୍ଷେତ୍ରର ସୁରକ୍ଷା ଓ ସଂଘର୍ଷ ସମୟରେ ଆକାଶ ପଥରେ ଯୁଦ୍ଧ କରିବା ହେଉଛି ଏହାର ପ୍ରଥମ ଓ ପ୍ରଧାନ କର୍ତ୍ତବ୍ୟ। ଏହା ବିଧିବଦ୍ଧ ଭାବରେ ୮ ଅକ୍ଟୋବର ୧୯୩୨ରେ ବ୍ରିଟିଶ ରାଜତ୍ୱ ଅଧିନରେ ସ୍ଥାପିତ ହୋଇଥିଲା। ଏହାକୁ ରାଜକୀୟ ବାୟୁସେନାର ଉପାଧି ୧୯୪୫ରେ ଦ୍ୱିତୀୟ ବିଶ୍ୱଯୁଦ୍ଧରେ ଅବଦାନ ପାଇଁ ମିଳିଥିଲା। ୧୯୪୭ରେ ଭାରତ ସ୍ୱାଧୀନ ହେଲାପରେ ଏହି ଉପଢୌକନକୁ ବାହାର କରିଦିଆଯାଇଥିଲା।

## ଆଧାର 
## ଅଧିକ ତଥ୍ୟ 
* Official website of The Indian Air Force
* Indian Air Force on bharat-rakshak.com
* Global Security article on Indo-Pakistani Wars
* Designators Batches of Indian Air Force

ଶ୍ରେଣୀ:ଭାରତୀୟ ସଶସ୍ତ୍ର ସେନା
ଜବାହର ନବୋଦୟ ବିଦ୍ୟାଳୟ, ନୂଆଁପଡ଼ା

**ଜବାହର ନବୋଦୟ ବିଦ୍ୟାଳୟ** ଓଡ଼ିଶାର ନୂଆପଡ଼ା ଜିଲ୍ଲାର ନୂଆପଡ଼ା ସହର ସନ୍ନିକଟ ଥିବା ତରବୋଡ଼ର ଏକ କେନ୍ଦ୍ର ସରକାରୀ ଆବାସିକ ବିଦ୍ୟାଳୟ । ୩୦ ଏକର ବିସ୍ତୃତ ଏହି ବିଦ୍ୟାଳୟରେ ଷଷ୍ଠରୁ ଦ୍ୱାଦଶ ପର୍ଯ୍ୟନ୍ତ ପାଠ ପଢ଼ିବାର ବ୍ୟବସ୍ଥା ରହିଛି । ବିଦ୍ୟାଳୟରେ ପଢ଼ିବା ପାଇଁ ଏକ ପ୍ରବେଶ ପରିକ୍ଷାରେ ଉତ୍ତିନ୍ନ ହେବାକୁ ପଡ଼େ । ସଫଳ ଛାତ୍ରଛାତ୍ରୀଙ୍କୁ ବିଦ୍ୟାଳୟରେ ପଢ଼ିବା ପାଇଁ ଅନୁମତି ଦିଆଯାଏ । ଏହି ବିଦ୍ୟାଳୟରେ ସି.ବି.ଏସ୍.ଇ ପାଠ୍ୟ ଖସଡ଼ା ଅନୁସାରେ ପାଠ ପଢ଼ା ହୁଏ। ସମସ୍ତ ଉପକୃତ ଛାତ୍ରଛାତ୍ରୀଙ୍କୁ ନିଶୁଳ୍କ ପାଠ ପଢ଼ାହୁଏ ।
### ଇତିହାସ 
## ଆଧାର 
ଶ୍ରେଣୀ:ଓଡ଼ିଶାର ବିଦ୍ୟାଳୟ
ମଦର ଟେରେସା

ମଦର ଟେରେସା,  (ଜନ୍ମ: Anjezë Gonxhe Bojaxhiu; Albanian:  26 ଅଗଷ୍ଟ ୧୯୧୦ - ୫ ସେପ୍ଟେମ୍ବର ୧୯୯୭ ) ଜଣେ ଆଲବାନିଆନ - ଭାରତୀୟ ରୋମାନିଆନ କ୍ଯାଥଲିକ ନନ ଥିଲେ। ସେ ସ୍କୋପ୍ଯେଠାରେ ଜନ୍ମଗ୍ରହଣ କରିଥିଲେ। ମାସେଡୋନିଆରେ ୧୮ ବର୍ଷ ରହିଲା ପରେ ସେ ଆୟାରଲ୍ଯାଣ୍ଡ ଆସିଥିଲେ ଓ ମୃତ୍ୟୁ ଯାଏଁ ଭାରତରେ ରହିଥିଲେ । 

ଟେରେସା ନିଜ ଜୀବନ କାଳରେ ଅନେକ ସମ୍ମାନରେ ସମ୍ମାନୀତ ହେଇଥିଲେ, ସେ ୧୯୬୨ ମସିହାରେ ରାମନ୍‌ ମ୍ୟାଗ୍‌ସେସେ ସମ୍ମାନ  ପାଇଥିଲେ ଓ ୧୯୭୯ ମସିହାରେ ନୋବେଲ ଶାନ୍ତି ପୁରସ୍କାର ପାଇଥିଲେ। ସେ ୪ ସେପ୍ଟେମ୍ବର ୨୦୧୬ରେ ଚର୍ଚଦ୍ୱାରା ସନ୍ଥର ମାନ୍ୟତା ପାଇଥିଲେ । 

## ପ୍ରାରମ୍ଭିକ ଜୀବନ 
ସେ ୨୬ ଅଗଷ୍ଟ ୧୯୧୦ରେ କୋସୋଭାର ଆଲବାନିଆନ୍ ପରିବାରରେ ଜନ୍ମଗ୍ରହଣ କରିଥିଲେ, ଯାହା ସ୍କୋପ୍ଜେ, ଅଟୋମାନ୍ ସାମ୍ରାଜ୍ୟରେ (ଏବେ ଉତ୍ତର ମାସିଡୋନିଆର ରାଜଧାନୀ) ଅବସ୍ଥିତ ଥିଲା । ସେ ଜନ୍ମର ପରବର୍ତ୍ତୀ ଦିନ ସ୍କୋପ୍ଜେରେ ଖ୍ରୀଷ୍ଟ ଧର୍ମରେ ଦିକ୍ଷିତ ହୋଇଥିଲେ । ପରେ ସେ ୨୭ ଅଗଷ୍ଟ, ଯେଉଁ ଦିନେ ସେ ଖ୍ରୀଷ୍ଟ ଧର୍ମରେ ଦିକ୍ଷିତ ହୋଇଥିଲେ, ସେହି ଦିନକୁ ନିଜର "ପ୍ରକୃତ ଜନ୍ମଦିନ" ବୋଲି ମନେ କରିଥିଲେ ।

ସେ ନିକୋଲ୍ ଏବଂ ଡ୍ରାନାଫାଇଲ୍ ବୋଯାଝିଉ (ବେର୍ନାଇ) ଙ୍କ କନିଷ୍ଠ ସନ୍ତାନ ଥିଲେ । ତାଙ୍କ ପିତା, ଅଟୋମାନ୍ ମାସିଡୋନିଆରେ ଆଲବାନିଆନ୍ ସମୁଦାୟର ରାଜନୈତିକ କାର୍ଯ୍ୟକ୍ରମରେ ଜଡିତ ଥିଲେ । ସେ ୧୯୧୯ରେ ବେଲଗ୍ରେଡକୁ ଏକ ରାଜନୈତିକ ସଭା ପାଇଁ ଯିବାପରେ, ସର୍ବିଆନ୍ ଏଜେଣ୍ଟମାନଙ୍କ ଦ୍ୱାରା ତାଙ୍କୁ ବିଷ ଦେଇ ହତ୍ୟା କରାଯାଇଥିବାର ସନ୍ଦେହ କରାଯାଏ । ସେତେବେଳକୁ ଟେରେସାଙ୍କ ବୟସ ଥିଲା ମାତ୍ର ଆଠ ବର୍ଷ । ସେ ପ୍ରିଜ୍ରେନ୍ (ଏବେର କୋସୋଭୋ) ରେ ଜନ୍ମ ନେଇଥିଲେ, କିନ୍ତୁ ତାଙ୍କ ପରିବାର ମିର୍ଦିତା (ବର୍ତ୍ତମାନ ଆଲବାନିଆ) ରୁ ଥିଲେ । 

## ଆଧାର 
= ଅଧିକ ତଥ୍ୟ =

* Mother Teresa of Calcutta Center, India – Official Site
* Missionaries of Charity Brothers (Active Branch)
* Mother Teresa and her patron saint, St. Therese of Lisieux 
* Mother Teresa Memorial Page
* Mother Teresa Gallery 
* Mother Teresa Women`s University, Kodaikanal, Tamil Nadu, India – Official site
* Nobel Laureate Biography (Nobel Foundation)
* Complete Mother Teresa Quotations
* The TIME 100: The Most Important People of the Century – Mother Teresa 
*  
* Missionaries of Charity Fathers (MC Fathers / MC Priests) – Official Website: Biography of Mother Teresa 
* Mother Teresa's Crisis of Faith (TIME.com) 
* Speech at National Prayer Breakfast, Washington, D.C. 3 February 1994
* Peggy Noonan, "Still, Small Voice," *Crisis*, 1 February 1998  (account of the National Prayer Breakfast speech)
* Missionaries of Charity Active and Contemplative Sisters with U.S. contact information (CMSWR member page) 
* India to give Mother Teresa state funeral, *CNN*
* Mother Teresa, Encyclopædia Britannica 
* "Mother Teresa, John Paul II, and the Fast-Track Saints" by Michael Parenti, CommonDreams.org, 22 October 2007
* Biography: Mother Teresa
* "The Illusory vs The Real Mother Teresa", by Michael Hakeem, is a review of Christopher Hitchens' *The Missionary Position*.
* Christopher Hitchens' article: "Mommie Dearest" in *Slate*, 20 October 2003
* "The squalid truth behind the legacy of Mother Teresa" by Donal MacIntyre in the *New Statesman*, 22 August 2005 
* "Mother Teresa: Where are her millions?" , *Stern* 10 September 1998.
*  
* 

ଶ୍ରେଣୀ:୧୯୧୦ ଜନ୍ମ
ଶ୍ରେଣୀ:୧୯୯୭ ମୃତ୍ୟୁ
ଶ୍ରେଣୀ:ଭାରତ ରତ୍ନ ସମ୍ମାନିତ
ଶ୍ରେଣୀ:ନୋବେଲ ପୁରସ୍କାର
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
କଦଳୀ ଭଣ୍ଡା ରାଇ

thumb|250px|କଦଳୀ ଭଣ୍ଡା
କଦଳୀ ଗଛର ଫୁଲକୁ କଦଳୀ ଭଣ୍ଡା କହନ୍ତି । ଏହାର ରଙ୍ଗ ଖଇରିଆ ହୋଇଥାଏ । ଏହାର ଫୁଲ ଗୁଡ଼ିକ ଶକ୍ତ, ଖଇରିଆ ପାଖୁଡାଦ୍ୱାରା ଆଚ୍ଛାଦିତ ହୋଇଥାଏ । ପାଖୁଡାର ଆସ୍ତରଣକୁ ଗୋଟିଏ ପରେ ଗୋଟିଏ ଖୋଲିଲେ ତା ଭିତରେ ଫିକା ହଳଦିଆ ରଙ୍ଗର ଫୁଲ ଥାଏ । ଏହାକୁ ନେଇ ଓଡ଼ିଶାର ଅନେକ ଅଞ୍ଚଳରେ ବିଭିନ୍ନ ପ୍ରକାରର ତରକାରି ପ୍ରସ୍ତୁତ କରାଯାଏ, ତନ୍ମଧ୍ୟରୁ କଦଳୀ ଭଣ୍ଡା ରାଇ ଗୋଟିଏ । କେତେକ ଭଣ୍ଡା ପିତା ମଧ୍ୟ ଲାଗେ, ତେଣୁ ପ୍ରସ୍ତୁତ କରିବା ଆଗରୁ ଚାଖି ଏହାକୁ ବ୍ୟବହାର କରାଯାଇଥାଏ ।

## ପ୍ରସ୍ତୁତି ପ୍ରଣାଳୀ 
ପ୍ରଥମେ କଦଳୀ ଭଣ୍ଡାରୁ ଫୁଲ ଗୁଡ଼ିକୁ ଅଲଗା କରିନିଆଯାଏ । ଫୁଲର ମଝିରେ ଏକ ସରୁ ଓ ଲମ୍ବା କେଶର ଥାଏ । ଏହାକୁ ଫୁଲରୁ ଅଲଗା କରିବାକୁ ହେବ ।
ତାପରେ ଫୁଲ ଗୁଡ଼ିକୁ ଭଲ ଭାବରେ ଧୋଇ ରଖନ୍ତୁ ଓ ଶିଳରେ ବା ଗ୍ରାଇଣ୍ଡରରେ ବାଟି ଦିଆଯାଏ ।

* ଶୋରିସ, ପୋସ୍ତ, ରସୁଣ, ଜିରା, କଞ୍ଛା ଲଙ୍କାକୁ ବାଟି ନିଆଯାଏ ।
* ଆଳୁ, ବୋଇତାଳୁ, କୁନ୍ଦୁରି, ବାଇଗଣକୁ ଛୋଟ ଛୋଟ କରି କାଟି ନିଆଯାଏ ।
* କଡେଇରେ କିଛିଶୋରିସ ତେଲ ଦେଇ, ସେଥିରେ ଅଳ୍ପ ଫୁଟଣ, ଶୁଖିଲା ଲଙ୍କା ପକାଯାଇଥାଏ ।
* ପରିବାକୁ ଅଳ୍ପ ସନ୍ତୁଳି ଦେଇ ସେଥିରେ କଟା ଭଣ୍ଡାକୁ ମିଶାଯାଇଥାଏ ।
* ଲୁଣ, ସାମାନ୍ୟ ହଳଦି, ଆବଶ୍ୟକ ମୁତାବକ ପାଣି ଦେଇ ଘୋଡାଇ ଦିଆଯାଏ ।
* ପରିବା ସିଝି ଆସିଲେ ସେଥିରେ ଛୋଟ ଆମ୍ବୁଲ ଖଣ୍ଡେ ପକାଇ ଦିଆଯାଏ ।
* ଏହାକୁ ଗରମ ଭାତ ବା ପଖାଳ ସହିତ ପରସାଯାଇଥାଏ । 

## ଆଧାର 
## ବାହାର ଆଧାର 
* Kadali Bhanda Raee ( Banana flowers cooked in mustard paste)

ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା
ରଜାଝିଅ ସଂଗେ ହେଇଗଲା ଭାବ

ସୁଧାଂଶୁ ସାହୁଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର **ରଜାଝିଅ ସଂଗେ ହେଇଗଲା ଭାବ** *୨୦୧୨* ମସିହାରେ ମୁକ୍ତିଲାଭ କରିଥିଲା ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଓ ଅର୍ଚ୍ଚିତା ସାହୁ ।

## ଅଭିନୟରେ 
ଓଡ଼ିଆ କଥାଚିତ୍ର ‘ରଜାଝିଅ ସଂଗେ ହେଇଗଲା ଭାବ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
* ଅରିନ୍ଦମ ରାୟ 
* ଅର୍ଚ୍ଚିତା ସାହୁ
* ମହାଶ୍ୱେତା ରାୟ
* ମିହିର ଦାସ

## ଗୀତ ଓ ସଙ୍ଗୀତ 
* ସଙ୍ଗୀତକାର: ପ୍ରେମ ଆନନ୍ଦ
* ଗୀତିକାର: ଶ୍ରୀକାନ୍ତ ଗୌତମ

## ଟୀକା 
## ବାହାର ଆଧାର 
# 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ୟୁକି ଭାମ୍ବ୍ରି

ଭାରତୀୟ ଯୁବ ଟେନିସ ଖେଳାଳିଙ୍କ ମଧ୍ୟରେ ୟୁକି ଭାମ୍ବ୍ରିଙ୍କ ସ୍ଥାନ ସ୍ୱତନ୍ତ୍ର l ସେ ପ୍ରଥମ ଭାରତୀୟ ଜୁନିଅର ଖେଳାଳି ଭାବେ ୪ଟି ଯାକ ଗ୍ରାଣ୍ଡସ୍ଲାମ ଖେଳିବାର ସୈଭାଗ୍ୟ ଲାଭ କରିଛନ୍ତି l ମାତ୍ର ୧୬ ବର୍ଷ ବୟସରେ ପ୍ରଥମ ଭାରତୀୟ ଭାବେ ଜୁନିଅର ଅଷ୍ଟ୍ରେଲିଆନ୍ ଓପନ ଜିଣି ଥିଲେ l ୟୁକି କ୍ୟାରିଅରର ଆଉ ଏକ ସଫଳତା ସ୍ୱରୂପ ଦ୍ୱିତୀୟ ସର୍ବକନିଷ୍ଠ ପ୍ରତିଯୋଗୀ ଭାବେ ଏଟିପି ମାନ୍ୟତରେ ୫୦୦ ଟପିଛନ୍ତି l

## ଆଧାର 
## ବାହାର ଆଧାର 
* Yuki in Action
* CNN Interview 
* Indian tennis has a new hero: Yuki Bhambri
* Orange Bowl Final 1
* Orange Bowl Final 2
* Bhambri Prevents U.S. Sweep
* Yuki Bhambri Wins Orange Bowl 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଟେନିସ ଖେଳାଳି
ମେହଦି ହାସନ

**ମେହଦି ହାସନ ଖାନ** (ଜୁଲାଇ ୧୮, ୧୯୨୭ - ଜୁନ ୧୩, ୨୦୧୨) ଜଣେ ପାକିସ୍ତାନୀ ଗଜଲ ଗାୟକ ଥିଲେ । ସେ "କିଙ୍ଗ ଅଫ ଗଜଲ" (ଗଜଲ ଜଗତର ରାଜା) ତଥା ଏକ ଜଣାଶୁଣା ପାକିସ୍ତାନୀ ପ୍ରଚ୍ଛଦପଟ୍ଟ ଗାୟକ ହିସାବରେ ସାରା ପୃଥିବୀରେ ସୁପ୍ରସିଦ୍ଧ ଥିଲେ। ତାଙ୍କୁ ପାକିସ୍ତାନ ସରକାରଙ୍କଦ୍ୱାରା "ତମଘା-ଏ-ଇମତିୟାଜ" ଏବଂ " ହିଲାଲ-ଏ-ଇମତିୟାଜ" ସମ୍ମାନରେ ସମ୍ମାନିତ କରାଯାଇଛି । ମେହଦି ହାସନଙ୍କ ମୃତ୍ୟୁ ଜୁନ ୧୩, ୨୦୧୨ରେ ପାକିସ୍ତାନର କରାଚୀସ୍ଥିତ ଏକ ବେସରକାରୀ ଡାକ୍ତରଖାନାରେ ହେଇଥିଲା ।  ଦୀର୍ଘ ୫ ଦଶନ୍ଧି ଧରି ସେ ଗଜଲ ଦୁନିଆରେ ପ୍ରଭାବ ବିସ୍ତାର କରିଆସିଥିଲେ l ବିଶ୍ୱ ଉର୍ଦ୍ଦୁ କବିତା ଜଗତରେ ସେ ଏକ ନୂଆ ଜାଗରଣ ସୃଷ୍ଟି କରିଥିଲେ l "ଗୁଲୋ ମେଲୋ ରଙ୍ଗ ଭରେ"ଠାରୁ ଆରମ୍ଭକରି "ଜିନ୍ଦଗି ମେ ତୋ ସଭି ପ୍ୟାର କିୟା କରତେ ହେଁ" ଏବଂ "ଅବକେ ବିଛଡେ ଖ୍ୱାବ ମେ ମିଲେ" ଭଳି ଗଜଲ ଗାଇ ସେ ଶ୍ରୋତାଙ୍କ ହୃଦୟରେ ସ୍ୱତନ୍ତ୍ର ସ୍ଥାନ ପାଇ ପାରିଥିଲେ l ଦୀର୍ଘ ୫୦ ବର୍ଷର ସଙ୍ଗୀତ ଜୀବନ ମଧ୍ୟରେ ସେ ଉର୍ଦ୍ଦୁ, ପଞ୍ଜାବୀ ଏବଂ ବଙ୍ଗଳା ଭାଷାରେ ୨୦ ହଜାରରୁ ଅଧିକ ଗଜଲ ଓ ନାନାଦି ସଙ୍ଗୀତ ଗାଇଛନ୍ତି l

## ପ୍ରାରମ୍ଭିକ ଜୀବନ 
୧୯୨୭ ମସିହାରେ ଭାରତର ରାଜସ୍ଥାନ ରାଜ୍ୟର ଲୁନାଗ୍ରାମରେ ସେ ଜନ୍ମଗ୍ରହଣ କରିଥିଲେ l୧୯୪୭ ମସିହା ଭାରତ-ପାକିସ୍ଥାନ ବିଭାଜନ ସମୟରେ ଏହି ପରିବାର ପାକିସ୍ଥାନ ଚାଲିଯାଇଥିଲେ l ହେଲେ ପାକିସ୍ଥାନ ଯିବା ପୂର୍ବରୁ ସେ ଭାରତରେ ନିଜର ପଟ୍ଟଶିଷ୍ୟ ଜଗଜିତ ସିଂହଙ୍କୁ ନିଜ ଶୈଳୀରେ ସୁପ୍ରଶିକ୍ଷିତ କରିଦେଇଥିଲେ l ଅତ୍ୟନ୍ତ ଗରିବ ପରିବାରରେ ଜନ୍ମ ହେଇଥିବାରୁ ଜୀବନଯାପନ ପାଇଁ ତାଙ୍କୁ ତରୁଣ ବୟସରେ ବହୁତ କୋଠର ପରିଶ୍ରମ କରିବାକୁ ପଡ଼ିଥିଲା l ୨୦ବର୍ଷ ବୟସରେ ସେ ଏକ ସାଇକେଲ ଦୋକାନରେ କାମ କରିଥିଲେ ଏବଂ ପରେ ଟ୍ରାକ୍ଟର ତଥା କାର ମିସ୍ତ୍ରୀ ହିସାବରେ ମଧ୍ୟ କାମ କରିଥିଲେ l ପାକିସ୍ଥାନ ଯିବାର ଦଶ ବର୍ଷ ପରେ ଅର୍ଥାତ ୧୯୫୭ ମସିହାରେ ସେ ପ୍ରଥମଥର ପାଇଁ ପାକିସ୍ଥାନ ଆକାଶବାଣୀରେ ଏକ "ଠୁମକି" ଗାଇଥିଲେ l ତା' ପରେ ଗୋଟିଏ ପରେ ଗୋଟିଏ ଗଜଲ ଗାଇ ଚହଳ ପକେଇଦେଇଥିଲେ l ପାକିସ୍ଥାନ ଚଳଚ୍ଚିତ୍ର ଜଗତରେ ସେ ଏକଦା ରାଜ କରିଥିଲେ l

୨୦୦୦ ମସିହାରେ ସେ ଶେଷଥର ପାଇଁ ଭାରତରେ ସଂଗୀତ କାର୍ଯ୍ୟକ୍ରମ କରିଥିଲେ lତାଙ୍କୁ ଭାରତରେ "ସେହଗଲ ପୁରସ୍କାର" ପ୍ରଦାନ କରାଯାଇଥିଲା l ଭାରତର ସୁପ୍ରସିଦ୍ଧ ଗାୟିକା ଲତା ମଙ୍ଗେସକରଙ୍କ ସହିତ ସେ "ତେରା ମିଲନ" ନାମରେ ଏକ ଯୁଗଳ ଗୀତ ଗାଇଥିଲେ l

## ଖ୍ୟାତିପ୍ରାପ୍ତ ଗଜଲ ସମୂହ 
* ରଞ୍ଜିସ୍ ହି ସହି ଦିଲ୍ ହି ଦୁଖାନେ କେ ଲିଏ...
* ଆଜ ତକ ୟାଦ ହେ ଓ ପ୍ୟାର...
* ଦେଖ ତୋ ଦିଲ କେ ଜାନ ସେ ଉଠାହେ....
* ଦୁନିଆ କିସିକେ ପ୍ୟାର ମେ.....
* ଏକ ବାର ଚଲେ ଆଓ....
* ଅବ କେ ହମ ବିଛଡେ ତୋ ସାୟଦ କଭି...
* ଜବ ଭି ଆତି ହେ ତେରି ୟାଦ....
* ଜବ କୋଇ ପ୍ୟାରସେ ବୁଲାଏଗା....

## ଆଧାର 
ଶ୍ରେଣୀ:ଗଜଲ ଗାୟକ
ଶ୍ରେଣୀ:ପାକିସ୍ଥାନୀ ଗାୟକ
ସାଧବ ବୋହୂ

**ସାଧବ ବୋହୂ** ଏକ ନାଲି ରଙ୍ଗର ଛୋଟ ସନ୍ଧିପଦ ପୋକ । ଏହା ଓଡ଼ିଶାର ଗଣ ପର୍ବ ରଜରେ ପୂଜା କରାଯାଇଥାଏ । ସାଧାରଣତଃ ବର୍ଷାଦିନେ ଏଗୁଡିକ ବୁଦାଳିଆ ଅଞ୍ଚଳରେ ଦେଖାଯାଏ । ରଜ ସଙ୍କ୍ରାନ୍ତି ଦିନ କୁଆଁରୀ ଝିଅମାନେ ଏମାନଙ୍କୁ ସଂଗ୍ରହ କରିଥାନ୍ତି ଓ ଭଲ ବର୍ଷା ନିମନ୍ତେ ପୂଜା କରିଥାନ୍ତି ।

## ଶାରୀରିକ ଗଠନ 
ଏହି ପୋକର ରଙ୍ଗ ଗାଢ ସିନ୍ଦୂର ରଙ୍ଗ ହୋଇଥିବାରୁ ଏହା ବୋହୂଟିଏ ନାଲି ପାଟ ପିନ୍ଧି ସିନ୍ଦୂର ଲଗାଇଥିବା ଭଳି ଦିଶେ । ସେଥିପାଇଁ ଓଡ଼ିଆରେ ଏହାକୁ ସାଧାବ ବୋହୂ କୁହାଯାଏ । ଏହି ଅମେରୁଦଣ୍ଡୀ ସନ୍ଧିପଦ ପ୍ରାଣୀ "ଆରକ୍ନିଡା" ଶ୍ରେଣୀରେ ଆସେ ଯେଉଁଥିରେ କି ବୁଢିଆଣୀ, କଙ୍କଡାବିଚ୍ଛା ତଥା ରାମଲେଖନୀ କଙ୍କଡା ଶ୍ରେଣୀଭୁକ୍ତ ହୋଇଥାନ୍ତି । ଏହାର ଆଠଟି ଗୋଡ଼ ଥାଏ । ଏହାର ଶରୀର ଉପର ଭାଗଟି ଭେଲଭେଟ କନା ପରି ଚିକ୍କଣ ହୋଇଥିବାରୁ ଇଂରାଜୀ ଭାଷାରେ ଏହା ରେଡ଼ ଭେଲଭେଟ ମାଇଟ ବୋଲି ନାମିତ ହୋଇଥାଏ । 

ମାଈ ସାଧବ ବୋହୂଗୁଡ଼ିକ ଅଣ୍ଡିରା ସାଧବ ବୋହୂଙ୍କ ତୁଳନାରେ ଅଧାଅଧି ଆକାର ହୋଇଥାନ୍ତି। ପ୍ରାପ୍ତ ବୟସ୍କ ଏକ ସାଧବ ବୋହୂ ପ୍ରାୟ ଏକ ସେଣ୍ଟିମିଟର ଦୈର୍ଘ୍ୟ ଯାଏଁ ବଢିଥାନ୍ତି । ଏମାନଙ୍କ ମୁହଁରେ ଏପରି ଅଙ୍ଗପ୍ରତ୍ୟଙ୍ଗ ଯୋଡି଼ ହୋଇଥାଏ ଯାହା ଗଛପତ୍ରରୁ ରସ ଶୋଷିବା ତଥା ପତ୍ର କାଟିବା କାର୍ଯ୍ୟରେ ଲାଗିଥାଏ । ଗୋଡଗୁଡ଼ିକ ମାଟି ତାଡି଼ବା ତଥା ଠେଲାପେଲା କାମରେ ଲାଗିଥାଏ ।

ଯେତେବେଳେ ଏମାନେ ଅଣ୍ଡାରୁ ଜନ୍ମ ହୋଇଥାନ୍ତି, ସେତେବେଲେ ସେମାନଙ୍କ ରଙ୍ଗ ଫିକା ନାଲି ରଙ୍ଗ ଥାଏ ଓ ପରେ ଧିରେ ଧିରେ ଗାଢ ନାଲି ରଙ୍ଗ ଆସିଥାଏ ।

## ପରିବେଶ 
କେବଳ ବର୍ଷାଋତୁ ଆରମ୍ଭରେ ଏମାନେ ଦିନ ବେଳା ଘାସ ଉପରେ ଦେଖାଯାଇଥାନ୍ତି । ଏମାନେ ସାଧରଣତଃ ଜଙ୍ଗଲିଆ ବାଲିଆ ମାଟିରେ ରହନ୍ତି । ବର୍ଷର ଅଧିକାଂଶ ସମୟ ଏମାନେ ମାଟି ତଳେ ରୁହନ୍ତି ଓ ବର୍ଷା ହେଲେ ବାହାରକୁ ଆସନ୍ତି । ସେତିକି ବେଳେ ଏମାନେ ଖାଦ୍ୟ ଖୋଜନ୍ତି ଓ ପ୍ରଜନନ କରିଥାନ୍ତି ।

## ବଂଶ ବିସ୍ତାର 
ସାଧବବୋହୂ ଅଣ୍ଡା ଦେଇ ବଂଶ ବିସ୍ତାର କରିଥାଏ । ମାଟିରେ ମିଶି ରହିଥିବା ସାଧବବୋହୂର ଅଣ୍ଡା ବର୍ଷା ଜଳ ଓ ଅନୁକୂଳ ତାପମାତ୍ରାରେ ମିଳିଲେ ଛୁଆ ଫୁଟେ । ବର୍ତ୍ତମାନ ଅନୁକୂଳ ପରିବେଶର ଅଭାବ ଯୋଗୁଁ ଏମାନଙ୍କ ବଂଶ ବିସ୍ତାର ହୋଇ ପାରୁନାହିଁ । ଏମାନେ ବର୍ଷକୁ ଥରେ ଅଣ୍ଡା ଦେଇଥାନ୍ତି । ସ୍ୱଳ୍ପ ମାତ୍ରାରେ ଅଣ୍ଡାଦେବା ଏମାନଙ୍କ ବିଲୁପ୍ତିର ଅନ୍ୟ କାରଣ ଭାବରେ ବିବେଚନା କରାଯାଏ ।

## ଔଷଧିଅ ଗୁଣ 
ସାଧବବୋହୂର ଅନେକ ଔଷଧୀୟ ଗୁଣ ମଧ୍ୟ ରହିଛି । ମୃତ ସାଧବବୋହୂକୁ ଖରାରେ ଶୁଖାଇ ଛତିଶଗଡ଼ ରାଜ୍ୟର ଲୋକେ ଏକ ତେଲ ପ୍ରସ୍ତୁତ କରନ୍ତି। ଯାହା ପକ୍ଷାଘାତ ରୋଗ ପାଇଁ ଧନ୍ବନ୍ତରୀ ଔଷଧ ଭାବରେ ବିବେଚନା କରାଯାଏ ।

## ଆଧାର
ଗଙ୍ଗଶିଉଳୀ

**ଗଙ୍ଗଶିଉଳୀ** ବା **ଶେଫାଳି** ବା **ସିିଙ୍ଗଡ଼ାହାର**କୁ ଇଂରାଜୀରେ ‘କୁଇନ୍‌ ଅଫ ନାଇଟ୍‌’ ବା କୋରାଲ ଜାସ୍‌ନିମ୍‌ ବା ସରୋପୁଲ୍‌ ଟ୍ରି କହାଯାଏ ଏବଂ ଉଦ୍ଭିଦ ବିଜ୍ଞାନ ପରିଭାଷାରେ ନିକ୍ଟାନ୍‌ଥେସ୍‌ ଆରବୋରଟ୍ରିସ୍‌ଟିସ୍‌ ‌। 
ନିକ୍ଟାନ୍‌ଥେସ୍‌’ର ଅର୍ଥ ରାତିର ଫୁଲ ଓ ଆର୍‌ବୋରଟ୍ରିସ୍‌ଟିସ୍‌’ର ଅର୍ଥ ‘ଦୁଃଖ ଗଛ’ । ଓଡ଼ିଆରେ ଶୃଙ୍ଗାରହାର ବା ଶେଫାଳୀ କହୁଥିବାବେଳେ ସଂସ୍କୃତରେ ଏହାକୁ ଶେଫାଳିକା, ରଜନୀହାର, ଶୀତ ମଞ୍ଜରୀ କୁହାଯାଏ । ଗଙ୍ଗଶିଉଳୀର ପତ୍ର ଗୁଡ଼ିକ ଖୁବ ପିତା l ଏଥିରେ ଏକ ପ୍ରକାର ଜୈବିକ ରସ ବା ଆଲାକାଲଏଡ୍ ରହିଛି । ଏହାର ଫୁଲର ପାଖୁଡ଼ା ଧଳା ନାଲି ମିଶା ହଳଦିଆ । ଔଷଧିରେ କେବଳ ପତ୍ର ଫୁଲ ନୁହେଁ ମୂଳ ସମେତ ପଞ୍ଚାଙ୍ଗ ବ୍ୟବହୃତ ହୁଏ । ଏହା କଟୁ, ରୁକ୍ଷ, ଉଷ୍ଣବୀର୍ଯ, କ୍ଷୟ ରୋଗ ନାଶକ ଏବଂ ବାୟୁ ନାଶକ । ଗଙ୍ଗଶିଉଳି ଫୁଲ ଶାଢ଼ୀରେ ରଙ୍ଗ ଦେବା ପାଇଁ ବ୍ୟବହୃତ ହୁଏ । ପ୍ରାଚୀନ କାଳରେ ବୌଦ୍ଧ ସନ୍ନ୍ୟାସୀମାନେ ବସ୍ତ୍ରକୁ ଗୈରିକ କରିବା ପାଇଁ ଏହିଫୁଲର ରଙ୍ଗ ବ୍ୟବହାର କରୁଥିଲେ । ହିନ୍ଦୁ ବିଶ୍ୱାସ ଅନୁଯାୟୀ ସ୍ୱର୍ଗର ପାଞ୍ଚଟି ମନୋବାଞ୍ଛା ପୂରଣକାରୀ ଫୁଲ ମଧ୍ୟରୁ ଗଙ୍ଗଶିଉଳି ଗୋଟିଏ ।
## କିମ୍ବଦନ୍ତୀ
‘ବିଷ୍ଣୁ ପୁରାଣ’ ବର୍ଣ୍ଣିତ କିମ୍ବଦନ୍ତୀ ଅନୁଯାୟୀ ଜଣେ ଅପୂର୍ବ ସୁନ୍ଦରୀ ରାଜ-କନ୍ୟା ସୂର୍ଯ୍ୟଦେବଙ୍କୁ ପ୍ରେମ ନିବେଦନ କଲେ । ସୂର୍ଯ୍ୟଦେବ ଦିନେ ତାଙ୍କୁ ଆଦର ସହକାରେ କହିଲେ ‘ତୁମେ ପ୍ରାସାଦ ଛାଡ଼ି ମୋପାଖକୁ ଚାଲିଆସ ।’ ରାଜକନ୍ୟା ସୂର୍ଯ୍ୟଙ୍କ କଥା ମାନିଲେ । କିଛିଦିନ ପରେ ସୂର୍ଯ୍ୟଦେବ, ତାଙ୍କୁ ଛାଡ଼ିଦେଇ ନିଜଲୋକକୁ ଚାଲିଗଲେ । ରାଜକନ୍ୟା ଦୁଃଖରେ ମୃତ୍ୟୁବରଣ କଲେ । ତାଙ୍କୁ ଦାହକଲା ପରେ ତାଙ୍କ ଭସ୍ମରେ ଗୋଟିଏ ଗଛ ବଢ଼ିଲା । ତା’ଶାଖାପ୍ରଶାଖାରେ ସୁନ୍ଦର କମଳା ରଙ୍ଗର ଫୁଲ ଫୁଟିଲା । କିନ୍ତୁ ଏହି ଫୁଲ ସୂର୍ଯ୍ୟଙ୍କ ଉତ୍ତାପ ସହ୍ୟ କରିପାରେନାହିଁ । ସେଥି ପାଇଁ ସୂର୍ଯ୍ୟ ଆକାଶରୁ ଅପସରିଯିବା ପରେ ଏହି ଫୁଲ ଫୁଟେ ଓ ସକାଳୁ ସୂର୍ଯ୍ୟଙ୍କ କିରଣ ପଡ଼ିବା ପୂର୍ବରୁ ଝଡ଼ିଯାଏ ।
ଅନ୍ୟଏକ ଜନଶ୍ରୁତି ଅନୁଯାୟୀ ଗଙ୍ଗଶିଉଳି ଫୁଲର ସମ୍ଭାର ନେଇ ସୂର୍ଯ୍ୟଙ୍କ ସହିତ ଅଭିସାର ରଚିବାକୁ ପ୍ରତିରାତିରେ ପ୍ରତୀକ୍ଷା କରେ, ପରିଶେଷରେ ଧୈର୍ଯ୍ୟଚ୍ୟୁତି ଘଟେ । ସୂର୍ଯ୍ୟୋଦୟ ପୂର୍ବରୁ ଫୁଲଗୁଡ଼ିକ ଝରିପଡ଼େ ଏବଂ ପ୍ରତିଦିନ ଏହାର ପୁନରାବୃତ୍ତି ଘଟେ । 
## ଔଷଧୀୟ ଗୁଣ 
* ମୁଣ୍ଡବିନ୍ଧା - ଯେ କୌଣସି ମୁଣ୍ଡବିନ୍ଧା ପାଇଁ ଗଙ୍ଗଶିଉଳୀର ୫/୬ଟି ଫୁଲ ଆଣି ହାତରେ ମକଚି ଶୁଙ୍ଘିଲେ ତତକ୍ଷଣାତ୍ ଉପସମ ମିଳେ l
* ମ୍ୟାଲେରିଆ ଜ୍ୱର- ଗଙ୍ଗଶିଉଳୀପତ୍ରକୁ ସାତଟି ଗୋଲ ମରିଚସହ ବାଟି ମିଶ୍ରି ସର୍ବତ ସହିତ ସକାଳେ ଓ ସଂନ୍ଧ୍ୟାରେ ଖାଲି ପେଟରେ ପିଇଲେ ଭଲ ହୋଇଥାଏ l
* ତା ବ୍ୟତୀତ ଟନସିଲ ବା ଗଳାରୋଗ, କାନରୋଗ, ସମସ୍ତପ୍ରକାର କୃମି, ଅଣ୍ଟା ଆଣ୍ଠୁ ବିନ୍ଧା ପାଇଁ, ଆମବାତ୍ତ,ଏସିଡିଟି ବା ଅମ୍ଳପିତ୍ତ, ତୁଣ୍ଡ ଘା ଓ ଅଜିର୍ଣ୍ଣ ରୋଗପାଇଁ ଗଙ୍ଗ ଶିଉଳୀ ବହୁତ ଉପଯୋଗୀ l
## ଆଧାର 
## ଅଧିକ ତଥ୍ୟ 
* An update on Nyctanthes arbor-tristis Linn 

ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଓଡ଼ିଶାର ଉଦ୍ଭିଦ
ଆଳୁ ପୋଟଳ ଭଜା

**ଆଳୁ ପୋଟଳ ଭଜା** ଏକ ପ୍ରକାର ଓଡ଼ିଶାରେ ଖିଆଯାଉଥିବା ଏକ ପ୍ରକାର ଭଜା ତରକାରି । ଏହା ଆଳୁ ଓ ପୋଟଳକୁ ଭାଜି ତିଆରି କରାଯାଇଥାଏ ।

## ଦରକାରୀ ସାମଗ୍ରୀ 
ଆଳୁ, ପୋଟଳ, ସୋରିଷତେଲ, ହଳଦୀ, ଲୁଣ, ପଞ୍ଚୁ ଫୁଟଣ ଶୁଖିଲା ଲଙ୍କାଗୁଣ୍ଡ, ପିଆଜ।

## ପ୍ରସ୍ତୁତି ପ୍ରଣାଳୀ 
ପ୍ରଥମେ ପୋଚଳ, ଆଳୁକୁ ଭଲ ଭାବରେ ଧୋଇନେଇ ଲମ୍ବା ଲମ୍ବା, ସରୁ ସରୁ କରି କାଟି ନିଅନ୍ତୁ। କଡ଼େଇ ଚୁଲୀରେ ବସାଇ ସାମାନ୍ୟ ଗରମ ହେଲା ପରେ ସୋରିଷତେଲ ଦେଇ ତେଲ ତାତି ଆସିଲେ ପଞ୍ଚୁ ଫୁଟଣ ପକାନ୍ତୁ। ଏହାପରେ ଏଥିରେ ଶୁଖିଲା ଲଙ୍କା ଓ କଟା ପିଆଜ ପକାନ୍ତୁ। ପିଆଜ ବାଦାମୀ ରଙ୍ଗ ହୋଇଗଲେ କାଟି ରଖିଥିବା ପୋଟଳ ଓ ଆଳୁକୁ ପକାଇ ସେଥିଲେ ଲୁଣ ଓ ହଳଦୀ ଆବଶ୍ୟକ ପରିମାଣରେ ପକାନ୍ତୁ। ଧିମା ଆଞ୍ଚରେ ୧୫ରୁ ୨୦ ମିନିଟ ଭାଜନ୍ତୁ। 

ଏହାକୁ ଗରମ ଭାତ ଓ ପଖାଳ ଭାତ ସହିତ ଗରମ ଗରମ ଖାଇଲେ ଭଲଲାଗେ। 

## ଆଧାର 
ଶ୍ରେଣୀ:ଓଡ଼ିଆ ରାନ୍ଧଣା
ଗୀତ

**ଗୀତ** , ଏହା ହୃଦୟରୁ(HEART) ଯାଗ୍ରତ ହୋଇ ଥାଏ । କେତେବେଳେ ଏହା ଦୁଃଖରୁ ଶୃଷ୍ଟ ତ କେତେବେଳେ ହସରୁ , କେତେବେଳେ ପ୍ରାକୃତିକ ସୌନ୍ଦଯ୍ୟରୁ(NATURAL BUTY) ତ କେତେବେଳେ ଦୈବ ଦୁର୍ବିପାକରୁ(NATURAL CALAMITY) । ଏହାକୁ ଚାରି କାନ୍ଥ ମଧ୍ୟରେ ବାନ୍ଧି ହୁଏ ନାହିଁ କି ମାଟି ତଳେ ପୋତି ହୁଏ ନାହିଁ । ଏହାକୁ ବୁଝିବା ପାଇଁ ମନର ଭାବନା ଆବଷ୍ୟକ ।
ଏହି ଗୀତ ଗୋଟେ ଯାତିକୁ ତାର ମାନ ପ୍ରଦାନ କରିଥାଏ । ଏଥିରେ ଲୁଚି ରହିଥାଏ ଗୋଟେ ଯାତିର ସସ୍କୃତି । ଏହି ଗୀତ ହେଉଛି ଏକତାର ପ୍ରତୀକ । ଏହି ଗୀତଦ୍ୱାରା "କବି" ଏକ ଯାତିକୁ ଲଢିବାକୁ ପ୍ରେରଣା ଯୋଗାଇଥାଏ । ତେଣୁ କେହି କେହି କବିମାନଙ୍କୁ ଶକ୍ତିର ଉତ୍ସ ବୋଲି କହିଥାନ୍ତି ।
## ଆଧାର 
ଶ୍ରେଣୀ:ସଙ୍ଗୀତ
ଶ୍ରେଣୀ:ଭାରତୀୟ ସଙ୍ଗୀତ